Spondi Hommage: Γευσιγνωσία μιας εμβληματικής ιστορίας , Δοκιμάσαμε - Εστιατόρια - αθηνόραμα\nSpondi Hommage: Γευσιγνωσία μιας εμβληματικής ιστορίας 0\nΑπό Δημήτρη Αντωνόπουλο - 18/11/2019\nΤο λιγότερο που μπορεί να πει κάποιος για τη «Σπονδή» είναι ότι αιμοδοτεί τη σύγχρονη υψηλή γαστρονομία στην Ελλάδα. Στην κουζίνα της, εκτός από τους κορυφαίους Γάλλους σεφ, έχουν ανδρωθεί πολλοί από αυτούς που αποτελούν σήμερα την dream team της ελληνικής σκηνής. Το πολυβραβευμένο με Χρυσούς Σκούφους και δύο αστέρια Michelin εστιατόριο καλλιεργεί συστηματικά τη μοντέρνα γαλλική κουζίνα στα 23 χρόνια της λειτουργίας του, καλλιγραφώντας ένα εξαιρετικό ρεπερτόριο γεύσεων. Ο κύκλος με τα θεματικά δείπνα, τα οποία έχουν τίτλο «Spondi Hommage», η γευσιγνωσία της ιστορίας δηλαδή, που θα τρέχει όλο τον Νοέμβριο –εκτός Παρασκευής και Σαββάτου–, είναι μια ιντριγκαδόρικη αφορμή να ξαναζήσουμε τα παλιά.\nΕπισκέφθηκα λοιπόν τη «Σπονδή» για να δοκιμάσω το σπέσιαλ μενού φθινοπωρινών πιάτων από τη χρυσή περίοδο 2006-2009 και μου έκανε εντύπωση η ανανέωση του σέρβις, δίπλα φυσικά σε κάποιους παλιότερους, με νέα παιδιά που έχουν φέρει τη φρεσκάδα τους και σερβίρουν με πολλή γνώση. Το πρώτο πιάτο, ονόματι Καβούρι 2008, είναι μια φαντεζί σπεσιαλιτέ με ελεκτρίκ πράσινο χρώμα (μέντα) κόντρα στο υπόλευκο μιας μους από πράσινο μήλο με κάρι, που στην καρδιά του κρύβει την προσγειωμένη umami νοστιμιά του θαλασσινού. Δεν θα φανταζόμουν εύκολα καλύτερο κρασί από το πέτρινο βιοδυναμικό Ostertag Riesling Heissenberg 2016 που μου πρότειναν μαζί του.\nΗ συνέχεια είναι μεσογειακή, με ένα φανταστικό μπαρμπούνι (2006), με αέρινο crispy ψωμιού να συνδυάζεται με δυνατό αγιολί και το έντονο φρούτο ντομάτας κονφί με τζίντζερ. Οι τόνοι ανεβαίνουν στη συνέχεια με μοσχαρίσια γλυκάδια (2009), που η φινέτσα τους, σε κοντράστ με την τραγανή τους κρούστα, παρφουμάρεται γοητευτικά με καφέ και γλυκόριζα – αυτό ήταν και το πιάτο που μου άρεσε περισσότερο.\nΗ «Σπονδή» έχει κάνει δικαίως όνομα για τα γλυκά της. Προτού όμως υποκύψετε στον πειρασμό, κλείστε τα μάτια και παραδοθείτε στο τρόλεϊ με τα εκπληκτικά γαλλικά τυριά κι ας μην περιλαμβάνονται στο μενού. Τώρα είστε έτοιμοι να απολαύσετε το παιχνίδισμα των υφών του αποδομημένου 1000 Feuille (2007) με καραμέλα και βανίλια. Ο σεφ Άγγελος Λάντος, σε συνεργασία με τον γενικό διευθυντή του ομίλου Τραστέλη Arnaud Bignon, έστρωσαν το χαλί για τα Spondi Hommage που θα εμφανίζονται σε κάθε αλλαγή εποχής.


14/03/2015 - 10:15πμ\nΔιαβάστε προσεκτικά τι έγραφαν λίγους μήνες πριν, τα παπαγαλάκια της κυβέρνησης Σαμαροβενιζέλων στον έντυπο και ηλεκτρονικό τύπο .. για να καλύψουν, να ωραιοποιήσουν άλλο ένα ξεπούλημα, άλλο ένα έγκλημα κατά του δημοσίου αλλά κυρίως κατά του εθνικού συμφέροντος της χώρας μας…\n“Προσφορά-έκπληξη ύψους 1,4 δισ. ευρώ έλαβε το ΤΑΙΠΕΔ, τον Νοε. 2014, από την ελληνογερμανική κοινοπραξία Fraport- Slentel, στον διαγωνισμό για την παραχώρηση των 14 αεροδρομίων.\nΣύμφωνα με πληροφορίες, οι άλλοι δύο υποψήφιοι, δηλαδή η κοινοπραξία της γαλλικής Vinci – μαζί με την Ακτωρ Παραχωρήσεις, και της ΜΕΤΚΑ- Corporation America κατέβαλαν προσφορές μεταξύ 800 εκ. ευρώ και 960 εκατ. ευρώ, δηλαδή περίπου 30% κάτω από αυτήν της Fraport- Slentel.\nΣαν αποτέλεσμα, το συγκεκριμένο σχήμα έχει σαφές προβάδισμα έναντι των άλλων δύο υποψηφίων στη διεκδίκηση της 40ετούς παραχώρησης των 14 αεροδρομίων, και στο ΤΑΙΠΕΔ… έχουν ανοίξει σαμπάνιες, αφού η προσφορά ξεπέρασε και τις πιο αισιόδοξες προβλέψεις.”\nΑς δούμε όμως για ποιά αεροδρόμια μιλάγανε…ποια ήταν τα προς πώληση αεροδρόμια..\nΚυρίαρχο μοχλό ανάπτυξης των αερομεταφορών αποτελεί η Υπηρεσία Πολιτικής Αεροπορίας. Η ΥΠΑ είναι αμιγώς Δημόσια Υπηρεσία, υπάγεται στο Υπουργείο Μεταφορών & Επικοινωνιών, λειτουργεί με το ν. 714/70, έχει δικό της Οργανισμό (Π.Δ 56/89) και διοικείται από έναν Διοικητή και δύο Υποδιοικητές. Αποτελείται από την Κεντρική Υπηρεσία, σαν επιτελείο, και τα Αεροδρόμια-Ραδιοβοηθήματα – Τεχνικές υπηρεσίες – Έλεγχο Εναέριας Κυκλοφορίας, σαν περιφερειακές μονάδες. Η ΥΠΑ εποπτεύει όλο το φάσμα των αερομεταφορών και εκφράζει την ελληνική πολιτική στο διεθνές αεροπορικό γίγνεσθαι.\nΗ πρότασή είναι:


O θεός να φυλάει την Άμφισσα…\nΈτσι και αλλιώς όποιο και αν είναι το αποτέλεσμα όποια και αν είναι η απόφαση, κανείς δεν θα είναι ακριβώς ευχαριστημένος με την κατάληξη της δίκης για τον θάνατο του Αλέξη Γρηγορόπουλου, που έγινε πριν ένα χρόνο και κάτι στα Εξάρχεια και που εξαιτίας του έγινε η Αθήνα -και όχι μόνο- φλαμπέ. Όταν λέω ότι κανείς δεν θα είναι ευχαριστημένος, δεν εννοώ βέβαια την περίπτωση της οικογένειας Γρηγορόπουλου ή του ειδικού φρουρού που έριξε τον πυροβολισμό, εννοώ κάθε άνθρωπο σε αυτή την χώρα μιας και ο καθένας μας κακά τα ψέματα εκτός απ' όλα τα άλλα έχει και μια άποψη για αυτό που λέμε δικαιοσύνη. Όποια απόφαση και να βγει το σίγουρο είναι ότι δύσκολα θα κάνει τους ανθρώπους να ενθουσιαστούν με αυτήν, είτε γιατί θα ήθελαν κάτι παραπάνω στην ποινή, είτε γιατί θα ήθελαν κάτι παρακάτω. Και βέβαια το παιδάκι πέθανε και όλα τα υπόλοιπα είναι αστεία, γιατί αν δεν μπορείς να σηκωθείς όρθιος και έχεις χάσει την ζωή στα 15 σου, τι να συζητάμε τώρα. Ο δε φονιάς ένας κακομοίρης είναι που του έβαλαν μια στολή και νόμιζε ότι υπάρχει. Το κακό είναι ότι μαζί με την στολή του έδωσαν και ένα όπλο και αυτό απέβη μοιραίο για την ζωή του παιδιού…\nΈνα ακόμα παιδάκι που στην εφηβεία έμαθε να μισεί τους αστυνομικούς, χωρίς ακριβώς να ξέρει το γιατί, γιατί έτσι το έμαθαν και το οποίο άδικα πλήρωσε με την ζωή του μια ολόκληρη φιλοσοφία που έχει γιγαντωθεί στην νέα γενιά και όχι μόνο. Φιλοσοφία ζήλιας και μίσους γιατί βασίζεται όχι στο θέμα να κάνω κάτι, όχι στο θέλω να χτίσω κάτι καινούργιο, αλλά απλώς στο θέλω να γκρεμίσω το παλιό. Άλλα δεν ξέρω τι είναι αυτό που θέλω στην θέση του. Από την άλλη ένας κομπλεξικός που ποιος ξέρει τι τραβούσαν οι γυναίκα του και τα παιδιά του, που αποφάσισε να κάνει τον μάγκα και να βγάλει όπλο μπροστά σε μερικά παιδάκια, αλλά όταν έγινε το κακό, διαμορφώθηκε σε κοτούλα όπως συμβαίνει πάντα σε αυτές τις περιπτώσεις, μόνο που οι άλλοι δεν κρατάνε και όπλο. «Στο μπαρ τσαμπουκάς και στην δουλειά σου χαλβάς» διάβασα σε ένα τοίχο. Άραγε ποιος πανέξυπνος άνθρωπος το έγραψε;...\nΕεε, η Άμφισσα και οι καταστηματάρχες της οι οποίοι απ’ ότι έμαθα εδώ και μήνες προετοιμάζονται να αντιμετωπίσουν το κακό, ενισχύοντας τα μαγαζιά τους για να μην τους τα σπάσουν, τι φταίνε; Και γιατί να γίνει στην Άμφισσα; Γιατί να μην γίνει στην Αθήνα; Παρόλα τα λαμπρά ως τώρα δείγματα του κυρίου Χρυσοχοίδη ως Υπουργού – απόδειξη του πόσο καλά τα πάει, είναι ότι έχει γεμίσει η Αθήνα με αφίσες αναρχικών ή που νομίζουν ότι είναι αναρχικοί και τους αρέσει ως ιδέα και αυτοαποκαλούνται έτσι, σιγά τους Mπακούνιν της φτωχογειτονιάς- που τον καταγγέλλουν στους δρόμους. Φοβάμαι ότι είναι σαν να ομολογεί πως δεν μπορεί να ελέγξει την κατάσταση στην Αθήνα αν η δίκη γινόταν εδώ. Εδώ έπρεπε να γίνει η δίκη, στην Αθήνα. Εδώ μένουν και οι δύο οικογένειες, εδώ έγινε το φονικό. Τι δουλειά έχει η Άμφισσα; Aφήστε που όλο αυτό μου θυμίζει λίγο την ιστορία που μόλις σουρουπώνει σε πολλά αστυνομικά τμήματα, αποκλείεται ο δρόμος για τα οχήματα και τους περαστικούς. Η αστυνομία δεν είναι για να την αγαπάς, ούτε δύναμη αμύνης. Είναι δύναμη καταστολής και δεν θα έπρεπε να την ενδιαφέρουν οι δημόσιες σχέσεις αλλά το πώς να κάνεις καλά την δουλειά της.\nΣίριαλ –καθόλου…– για φίλημα!!!\n…Τα πράγματα στη θέση τους!!!...


Ματιές στα SPOR : Γιάννης Μπαλίτσας: Εκεί που μας χρωστούσαν μας πήραν και το βόδι\nΜετά τα όσα ακούστηκαν στη συνέντευξη του κ. Αδαμίδη Αλέξανδρου και αφορούν συγκεκριμένα τον πρώην ποδοσφαιριστή της Κοζάνης Παναγιώτη Μπαλίτσα, για το πώς έφυγε από την ομάδα, τοποθετήθηκε εκ μέρους του ποδοσφαιριστή ο αδερφός του Γιάννης Μπαλίτσας.\nΠρωτού τοποθετηθεί οποιοσδήποτε άλλος θα ήθελα να τοποθετηθώ εγώ για το θέμα του ΜΠΑΛΙΤΣΑ και κανενός άλλου γιατί δεν είμαι ο αρμόδιος. Το θέμα του ΜΠΑΛΙΤΣΑ όμως μπορώ να πω ότι το γνωρίζω καλύτερα από τον καθένα γιατί τυχαίνει να είμαι αδερφός του.\n1ον. Να ξεκαθαρίσουμε ότι κανένας παράγοντας δεν φταίει που ο Μπαλίτσας έφυγε από την Κοζάνη.\nΌλοι όσοι ασχολούμαστε ξέρουμε πολύ καλά σε ποιους παράγοντες αναφέρθηκε ο συγκεκριμένος δικηγόρος και όλοι γνωρίζουμε πόσα προσέφεραν στην Κοζάνη τόσα χρόνια. (Παιδάκι ήμουν και τώρα κοντεύω τα 40 και οι συγκεκριμένοι παράγοντες από τότε που θυμάμαι ήταν εκεί δίπλα σε κάθε διοίκηση και σε όποια κατηγορία και να έπαιζε η Κοζάνη και θα βγει τώρα οποιοσδήποτε να τους κατηγορήσει.)\n2ον. Τα ψίχουλα που έδιναν στον ΜΠΑΛΙΤΣΑ ούτε αυτά ήταν ο λόγος για να φύγει (και όταν μιλάμε για ψίχουλα μιλάμε για να μην καλύπτουν ούτε τη βενζίνη από Πρωτοχώρι για Κοζάνη για τις καθημερινές προπονήσεις, για τόσα πολλά μιλάμε)\nΠαρ' όλα αυτά και με την παρότρυνση τη δική μου αποφάσισε να καθίσει και να πάει στην πρώτη προπόνηση της ομάδας.\nΠρώτο ραντεβού μετά από καιρό και ποια ήταν η πρώτη κουβέντα κάποιου που έπρεπε να ήξερε καλύτερα από τον καθένα πως να ανεβάσει την ψυχολογία του κάθε παίχτη ήταν (Παναγιώτη θα σου δώσουμε τα λεφτά που συμφωνήσαμε αλλά να ξέρεις ότι δεν τα αξίζεις με βάση αυτά που έχεις προσφέρει στην Κοζάνη) μας κάνανε και χάρη δηλαδή.\nΧώρια που μας δώσανε και διορία διαφορετικά η προσφορά θα έπεφτε. Το τελευταίο από κάποιον που ήθελε να λέγεται πρόεδρος.\nΥΓ. Κάποια άλλη στιγμή ( σύντομα πιστεύω θα μου δοθεί η ευκαιρία) θα αναφερθώ και πως καταφέραμε τελικά να πάρουμε το δελτίο. Ένα τελευταίο μόνο θα πω.\nΕκεί που μας χρωστούσαν μας πήραν και το βόδι. Τίποτα άλλο.\nΑναρτήθηκε από Ματιές στα σπορ στις Φεβρουαρίου 19, 2021\nΕτικέτες Ποδόσφαιρο, ΦΣ Κοζάνη


Σκαρφίσου κάτι! - Palahniuk Chuck | Βιβλίo | PROSPERUS\nΑίολος | Φεβρουάριος 2018 | 440 σελ.\nΤιμή Εκδότη : 17,94 €\nΜέσ απ αυτές παρελαύνουν, μεταξύ άλλων, μαϊμούδες που διαπρέπουν στον χώρο του μάρκετινγκ, θεραπευτές μασάζ που παρέχουν ανακούφιση σε πελάτες με ανίατες ασθένειες, μαθητές εθισμένοι στο ηλεκτροσόκ από καρδιακούς απινιδωτές, στρίπερ με ειδικές ανάγκες, φλαμίνγκο που κάνουν πεζοδρόμιο, αλλά και το ίδιο το φάντασμα του Τάιλερ Ντέρντεν, που κάνει ένα πέρασμα λίγο προτού λάβει λογοτεχνική σάρκα και οστά στο Fight Club.\nMake Something Up: Stories You Can t Unread\nΠεκιαρίδη Στέλλα (επιμελητής)


Η Λαϊκή Συσπείρωση για τις τοποθετήσεις της στο δημοτικό συμβούλιο - Paramythia-online.gr\nΗ Λαϊκή Συσπείρωση για τις τοποθετήσεις της στο δημοτικό συμβούλιο\n1. Ζητήσαμε ενημέρωση σχετικά με τα έντονα κτιριακά προβλήματα του σχολικού συγκροτήματος Γυμνασίου- ΓΕΛ Παραμυθιάς με βάση και τις δεσμεύσεις που είχε αναλάβει η Δημοτική Αρχή στη συνάντηση με τους διευθυντές, εκπροσώπους των εκπαιδευτικών και μέλη των μαθητικών συμβουλίων. Αλλά και την παγιωμένη κατάσταση της εγκατάλειψης της αίθουσας πολλαπλών χρήσεων που χρόνο με το χρόνο παρουσιάζει όλο και μεγαλύτερες και σοβαρότερες φθορές.\n2. Επίσης ενημερώσαμε το σώμα σχετικά με την απαράδεκτη κατάσταση με τα διδακτικά κενά στο ΓΕΛ και κυρίως στο ΕΠΑΛ Παραμυθιάς όπου δύο τομείς είναι στον αέρα με μεγάλα κενά σχεδόν 2 μήνες από την έναρξη των μαθημάτων. Ζητήσαμε από το Δημοτικό Συμβούλιο να πάρει θέση, να καταγγείλει την κατάσταση αυτή για την οποία ευθύνεται η αντιεκπαιδευτική πολιτική όλων των τελευταίων κυβερνήσεων (ΠΑΣΟΚ, ΝΔ, ΣΥΡΙΖΑ πάλι ΝΔ) που χαρακτηρίζεται από μόνιμη αδιοριστία, ομηρία των ελαστικά εργαζόμενων εκπαιδευτικών (αναπληρωτών και ωρομίσθιων), υποβάθμιση της παρεχόμενης παιδείας, πολυάριθμα τμήματα κ.α.\n(ΘΕΜΑ 6ο) Ψηφίσαμε υπέρ της δωρεάν παραχώρησης αγροτεμαχίου στον ΤΟΕΒ και με αφορμή αυτό το θέμα ζητήσαμε να μάθουμε πότε επιτέλους θα γίνει η περίφημη συνάντηση όλων των εμπλεκομένων για την πρότερη και υπάρχουσα κατάσταση του ΤΟΕΒ Πεδιάδος Παραμυθιάς. (βλ εδώ την παρέμβασή μας εδώ και έναν χρόνο).\nΨηφίσαμε επίσης υπέρ στα διαδικαστικά θέματα: 3, 4, 5, 6, 8, 9, 10, 11, 12, 13, 14, 15.\nΕιδικά στο θέμα 8 (συγκρότηση τοπικού συντονιστικού οργάνου πολιτικής προστασίας) τονίσαμε ότι καλά είναι τα όργανα αλλά πολιτική προστασία σημαίνει και πρόληψη αλλά και σημαντικά έργα υποδομής που χρειάζεται η περιοχή μας και δυστυχώς είναι «εκτός κάδρου» από την πολιτική κόστους- οφέλους της ΕΕ, των κυβερνήσεων και των πρόθυμων Δήμων και Περιφερειών. Σημαντικό τέτοιο θέμα είναι και ο Λάμποβος. Έχουμε καταθέσει ως παράταξη σχετικό έγγραφο και αναμένουμε την έναρξη συζήτησης σχετικά με τα θέματα υγιεινής και ασφάλειας στο παζάρι.


Στην Βουλή των Εφήβων η μαθήτρια του Γενικού Λυκείου Καλαμπάκας Σοφία Κατσικά | ΚΑΛΑΜΠΑΚΑ CITY | KALAMPAKA | ΕΙΔΗΣΕΙΣ | NEWS | ΜΕΤΕΩΡΑ |\nΣτην Βουλή των Εφήβων η μαθήτρια του Γενικού Λυκείου Καλαμπάκας Σοφία Κατσικά\nΗ Βουλή των εφήβων είναι ένας θεσμός ο οποίος υπάρχει τα τελευταία 18 χρόνια.\nBy admin\t On Ιούλ 9, 2013 -9:30\nΗ Βουλή των εφήβων είναι ένας θεσμός ο οποίος υπάρχει τα τελευταία 18 χρόνια. Κάθε χρόνο εκλέγονται 300 μαθητές από σχολεία ολόκληρης της γης (Αμερική, Σουδάν, Κύπρο, Κονγκό, Αυστραλία κ.α), από το Νομό μας μόνο 4 άτομα, για να επισκεφτούν τη Βουλή των Ελλήνων και να κουβεντιάσουν από κοντά τα προβλήματα και τις αγωνίες που έχουν, με πρόσωπα της πολιτικής.\nΦέτος είχε την ευκαιρία να επισκεφθεί τη Βουλή η συντοπίτισσα μας και μαθήτρια της Β΄ τάξης του Ενιαίου Λυκείου Καλαμπάκας, Σοφία Κατσικά.\nΤο kalabakacity βρέθηκε με τη Σοφία, η οποία μας μίλησε για τις εντυπώσεις που αποκόμισε από αυτή τη «γνωριμία» της με τη Βουλή.\nΕρ. Σοφία, πες μας καταρχήν για το πώς βρέθηκες στη Βουλή.\nΑπ. Στη Βουλή βρέθηκα από ένα μάθημα της Θεωρητικής κατεύθυνσής που ακολουθώ στο σχολείο, το Δίκαιο. Για να βρεθούμε στη Βουλή, έπρεπε να επιλέξουμε ανάμεσα σε 3 προτεινόμενα θέματα και να γράψουμε μια Έκθεση, έτσι ώστε αυτή να σταλεί στις συγκεκριμένες επιτροπές, ανώνυμα, απλά με έναν κωδικό, και εκεί να εκλεγούν οι καλύτερες, οι οποίες θα ήταν και το «εισιτήριο» εισόδους μας στη Βουλή. Εγώ διάλεξα να γράψω Έκθεση με θέμα, «Σχολική Βία και Σχολικός Εκφοβισμός».\nΕρ. Μπράβο Σοφία, ακούγεται πολύ δύσκολο και πολύ εντυπωσιακό όλο αυτό.\nΜίλησε μας για τις μέρες σου εκεί.\nΑπ. Στην Αθήνα βρεθήκαμε τις ημέρες από 28 Ιουνίου έως 1 Ιουλίου. Ήταν τρεις πολύ ωραίες ημέρες, στις οποίες εκτός από τις συζητήσεις στη Βουλή, είχαμε την ευκαιρία να επισκεφθούμε την Ακρόπολη, το Αρχαιολογικό Μουσείο της και να απολαύσουμε μια πολιτιστική εκδήλωση στο Ηρώδειο, με ρωσικές και νησιώτικες χορωδίες.\nΣτη Βουλή ωστόσο, χωριστήκαμε σε ομάδες, ανάλογα με το θέμα που είχαμε επιλέξει να γράψουμε στην Έκθεσή μας και συζητήσαμε μεταξύ μας, αλλά και με τους βουλευτές που συντόνιζαν την κουβέντα. Ανάμεσα στους βουλευτές ήταν ο κ. Μειμαράκης, ο κ. Κακλαμάνης, αλλά και ένας εκπρόσωπος από κάθε κόμμα της Βουλής.\nΤην Δευτέρα, δηλαδή την τελευταία μας ημέρα στη Βουλή, συνεδριάσαμε πλέον όλοι μαζί, και ο καθένας από τους 300 είχε το δικαίωμα να ανέβει στο Βήμα και να πει την άποψή του ή τις απορίες του. Εκεί συζητήσαμε και κάποια νομοσχέδια, τα οποία αφορούσαν τα σχολεία και τις αλλαγές που θα πρέπει να γίνουν ως προς το καλύτερο.\nΠαρών ήταν και ο Υφυπουργός Παιδείας.\nΔεσμεύτηκαν δε, πως από Σεπτέμβριο στο κανάλι της Βουλής θα δείχνουν και προγράμματα από τις συζητήσεις των παιδιών, δηλαδή από τη Βουλή των Εφήβων.\nΕρ. Έμεινες ικανοποιημένη δηλαδή από την εμπειρία σου στη Βουλή? Ήταν οργανωμένες οι συνθήκες εκεί?\nΑπ. Πέρασα πολύ όμορφα, γνώρισα πολλά παιδιά και ανταλλάξαμε τις απόψεις μας, και ναι, ήταν όλα πολύ καλά οργανωμένα και οι άνθρωποι που μας συνόδευαν πολύ προσεκτικοί μαζί μας.\nΕίμαι πολύ χαρούμενη που εκπροσώπησα το σχολείο μου, και θα ήθελα να ευχαριστήσω θερμά τους καθηγητές μου στο σχολείο, τους φροντιστές μου, αλλά και όσους πίστεψαν από το στενό μου περιβάλλον ότι θα με επιλέξουν!\nΕρ. Σοφία σε ευχαριστούμε πολύ, καλή επιτυχία στις εξετάσεις σου και εις ανώτερα!\nΑπ. Εγώ σας ευχαριστώ!\nΣυνέντευξη του Χρίστου Λιάπη στην «Ελευθερία» για το Πραξικόπημα στην Τουρκία\nΣυνέντευξη του υποψηφίου Βουλευτή Τρικάλων του ΣΥΡΙΖΑ Δημήτρη Καπέλλα\nΣυνέντευξη της Παναγιώτας Δριτσέλη στο kalabakacity.gr\nΜαρία Καρούτα: Η κομμωτική είναι απλά το πάθος\nΕυγενία Λιάκου, η συντοπίτισσα καλλιτέχνις που συνεργάζεται με Βίσση-Ρέμο, μιλάει…\n«Χρυσός» τεχνικός της OPEL ο συμπολίτης μας Κώστας Γκουντέλας\nadmin\t Ιούν 21, 2018 -20:05 476 0\nΣυνέντευξη του Χρίστου Λιάπη στην «Ελευθερία» για το…\nΙούλ 31, 2016 -21:21\nΣυνέντευξη του υποψηφίου Βουλευτή Τρικάλων του ΣΥΡΙΖΑ…\nΙαν 23, 2015 -23:01


Γαλάζια προπαγάνδα ⋆ TheBluez.gr\nαυτή τη φορά θα είμαι σύντομη και περιεκτική. Θέλω από τούτο εδώ το βήμα να καταγγείλω την γαλάζια προπαγάνδα που υφίστανται τα παιδιά μας, μέσω αυτής της διαβολεμένης Frozen.\nΤα πράγματα έχουν ως εξής: Εδώ και τρεις μήνες περίπου, το κοριτσάκι μου έχει κολλήσει με τη σειρά και τα παράγωγά της. Ξεκίνησε αθώα. Είδε την ταινία με τον πατέρα της.. (άλλο φιλελεύθερο κτήνος , δε θέλω να επεκταθώ).Μετά ζήτησε την κούκλα Έλσα. Μετά την κούκλα Άννα, αλα Άννα Ψαρούδα Μπενάκη… ναι δεν καταλαβαίνουμε…\nΜετά το κάστρο, τα δαχτυλίδια, τη στολή, το στέμμα (και βασιλόφρων), την τσάντα, τα μολύβια, τα φορέματα, τα βρακιά, το μαγιώ, την πετσέτα θαλάσσης, τα πιάτα, τα μαξιλάρια. Να μην τα πολυλογώ. Ζω σε ένα περιβάλλον γαλάζιο. Ξέρεις. Αυτό της γαλάζιας γενιάς. Και αυτή η Έλσα, όπως μια φίλη (Δεξιά αλλά καλός άνθρωπος) επεσήμανε, ίδια η Μαρέβα του Μητσοτάκη. Ξανθιά, αγέρωχη, με τον φιλελευθερισμό στο βλέμμα. Και το τραγούδι; Λετ ιτ γκοου;; Τι λετ ιτ γκοου μωρέ; Ο λαός δεν ξεχνά τη σημαίνει δεξιά… Ακούς εκεί λετ ιτ γκοου .\nΑν το έπαιζα ανάποδα θα μπορούσες να ακούσεις καθαρά “Ο Μητσοτάκης ζει”, αλλά δεν υπάρχει σε βινύλιο. (όχι δεν είναι τυχαίο) Είμαι σίγουρη ότι το έχει γράψει ο Ρόμπερτ Oυιλιαμς, που είχε γράψει και τον ύμνο της ΝΔ. Το γκουγκλαρα. Κάτι άσχετους μου έβγαλε, αλλά δε μασάω.\nΚαι τέλος ο Όλαφ (ο αγαθός χιονάνθρωπος) που του έδωσαν το όνομα του αλησμόνητου Σουηδού ηγέτη – φίλου του ΗΓΕΤΗ, δεν με ξεγελά. Μπήκε για παραπλάνηση… και καλά. Μα αν τον κοιτάξει κάποιος προσεκτικά, θα αντιληφθεί ότι είναι ίδιος ο Μεϊμαράκης. Φτυστός.\nΗ πλύση εγκεφάλου είναι εμφανής και είναι αδίστακτοι πλέον. Το παιδάκι μου τα έχει δει όλα γαλάζια. Δεν αντιλαμβάνεται πλέον τις άλλες χρωματικές αποχρώσεις. Κοιτάζει τον ουρανό, τη θάλασσα… όλα γαλάζια. Φροζεν- ΝΔ. Και το λέει με μια φυσικότητα, με ένα αθώο χαμόγελο. Το γαλάζιο έχει εμπεδωθεί στον υπο ανάπτυξη εγκέφαλο του παιδιού μου και αν δεν δράσω άμεσα, θα γίνει βίωμα, στάση ζωής και αλίμονο, ψήφος!\n– Κοίτα καμάρι μου τα χελωνονιντζάκια. Ωραία, ζωάκια και στη σωστή απόχρωση!\n– Μπλιάχ, θέλω την Έλσα…\nΗτοι, πόρτα. Πέφτουν τα ποσοστά και μέσα στο σπίτι μου. Και η ανησυχία φουντώνει. Για μένα και για τους αναγνώστες σας.\nΓιατί μην αμφιβάλλετε και μην πέφτετε στην παγίδα. Το παιχνίδι είναι στημένο. Όταν η τετράχρονη κόρη ΜΟΥ με το πασοκικό γονίδιο επιμένει να παίζει μόνο με αυτά τα ύπουλα γαλάζια παιχνίδια… το δικό σας παιδί, που δεν έχει μια μάνα με τη δική μου ετοιμότητα είναι χαμένο…\nΙωάννα η πράσινη μάνα\nΥ.Γ Δεν ξέρω τι μπορώ να περιμένω βέβαια από ανθρώπους που βγάζουν ένα ηλεκτρονικό περιοδικό bluez… ενδεικτικό της απελπισίας στην οποία βρίσκομαι


Κασάπης Μεταφορική - Vallianatos Doors\nΑρχική » Τα Έργα μας » Κασάπης Μεταφορική\nΕγκατάσταση βιομηχανικών πορτών κάθετης ανύψωσης σε συνδυασμό με ράμπες φορτοεκφόρτωσης σε όλα τα ανοίγματα, στους σύγχρονους αποθηκευτικούς χώρους της εταιρείας μεταφορών Κασάπης στην Πάτρα. Στόχος ήταν η εύκολη και γρήγορη μεταφορά προϊόντων από και προς τα φορτηγά, με τη μεγαλύτερη δυνατή ασφάλεια.\nΒιομηχανικές πόρτες διπλού τοιχώματος.


Μείγμα για Αυγόγλασο 450γρ FunCakes\nFunCakes Mix for ROYAL ICING 450γρ - Μείγμα για Αυγόγλασο 450γρ\nΚωδικός προϊόντος ^ F10140\nΥπέροχο αυγόγλασο για όλες τις χρήσεις. 1 κουταλάκι του γλυκού νερό σε 200γρ μείγματος για μέτρια υφή, 2 κουταλάκια του νερού για αραιή υφή.\nΕκτέλεση: Προσθέστε 55ml νερό σε 450g μείγμα για να έχετε αυγόγλασο με σφιχτή υφή. Ανακατέψτε το μείγμα σας για περίπου 7-10 λεπτά. Το αυγόγλασο είναι έτοιμο όταν το χρώμα του είναι φωτεινό άσπρο. Αν χρησιμοποιήσετε μίξερ χειρός προσοχή μην σας κολλήσει (το μίξερ)!\nThe FunCakes mix for Royal Icing is an icing that hardens completely. By adding water to the mixture, you will have a great icing to cover and decorate your cake. This royal icing can also be used for piping decorations and to glaze cookies.


ΔΙΚΑΙΟΣΥΝΗ – Σελίδα 10 – ONLINE-PRESS\nΑρχική / Αρχείο ετικετών: ΔΙΚΑΙΟΣΥΝΗ (σελίδα 10)\nΜόλις άρχισαν να περνούν την πόρτα του ανακριτή για τα οικονομικά σκάνδαλα στην κορυφή της μασονικής πυραμίδας και μόλις με δικαστική απόφαση διορίστηκε προσωρινή διοίκηση στην Τεκτονική Αδελφότητα -Μεγάλη Στοά της Ελλάδος, λύθηκαν οι γλώσσες και ξεκίνησαν να «κελαηδούν» τα επτασφράγιστα μέχρι τώρα στόματα. Ήδη, μετά τις αποκαλύψεις για τη …\nΆρχισε η μητέρα των δικών στα Χανιά.\nΕίναι μία δίκη που δεν έχει προηγούμενο σε επίπεδο Κρήτης. Οι υποθέσεις που θα απασχολήσουν την ακροαματική διαδικασία παραπέμπουν σε αστυνομικό μυθιστόρημα με πλοκή, σασπένς, ευρηματικότητα αλλά και κυνισμό. Πρόκειται για δίκη με 82 κατηγορούμενους και περισσότερους από 40 δικηγόρους, η οποία θα φιλοξενηθεί σε ειδικά διαμορφωμένο χώρο στο ΜΑΙΧ …\nΕυρωδικαστήριο: Δόθηκαν παρανόμως κρατικές ενισχύσεις υπέρ COSCO για τον ΟΛΠ !!!\nΑΠΟΡΡΙΦΘΗΚΕ Η ΠΡΟΣΦΥΓΗ ΤΗΣ ΕΛΛΑΔΑΣ Στις ρυθμίσεις, που είχαν τον χαρακτήρα κρατικών ενισχύσεων προς όφελος ΣΕΠ και COSCO, συμπεριλαμβάνονται οι απαλλαγή από τον φόρο εισοδήματος επί δεδουλευμένων τόκων μέχρι την ημερομηνία έναρξης της λειτουργίας του προβλήτα III, το δικαίωμα για την επιστροφή του πιστωθέντος ΦΠΑ, η απαλλαγή από τέλη χαρτοσήμου …\nΠάλι το σκαμνί δείχνει ο Εισαγγελέας στους 6 εμπειρογνώμονες του ΤΑΙΠΕΔ !!!\n14/12/2017\tΟικονομία, Πολιτική\nΞΕΠΕΡΝΑΕΙ ΤΑ 500.000.000 ΕΥΡΩ Η ΖΗΜΙΑ ΠΟΥ ΥΠΕΣΤΗ ΤΟ ΔΗΜΟΣΙΟ ΑΠΟ ΤΟΥΣ ΑΝΘΡΩΠΟΥΣ ΤΩΝ ΔΑΝΕΙΣΤΩΝ ΚΑΙ ΤΗΝ ΕΠΙΜΑΧΗ ΣΥΝΑΛΛΑΓΗ ΤΩΝ 28 ΑΚΙΝΗΤΩΝ Την παραπομπή σε δίκη των έξι μελών του Συμβουλίου Εμπειρογνωμόνων του ΤΑΙΠΕΔ προτείνει εκ νέου ο εισαγγελέας Εφετών, Ανδρέας Καραφλός. Τα αδικήματα για τα οποία ζητείται η παραπομπή …\n13/12/2017\tΑπόψεις, Πολιτική\nτων επεμβάσεων στη Δικαιοσύνη ΟΛΑ τα παλιά κόμματα που ευθύνονται για τη συμφορά που περνάμε τα τελευταία δέκα χρόνια, έχουν βάρβαρα επέμβει στον ιερό χώρο της Δικαιοσύνης, για να υποστηρίξουν παρανομίες, αντισυνταγματικούς νόμους, κομματικά κλεφτρόνια μιζαδόρους και ένα σωρό άλλα, «καλά παιδιά», καταπατώντας, επί χρόνια, κάθε έννοια δικαίου και δημοκρατίας… …\nΣτο Τριμελές Πλημελειοδικείο της Πάτρας ξαναζωντανεύει σήμερα η τραγική υπόθεση θανάτου της 28χρονης Σέμελης Θεοδώρας Αντύπα που έχασε τη ζωή της στις 11 Μαρτίου του 2014 στην πισίνα του κολυμβητηρίου «Αντώνης Πεπανός». Η μητέρα της άτυχης κοπέλας είχε καταθέσει μηνυτήρια αναφορά στην Εισαγγελία Πρωτοδικών Πάτρας με την οποία στράφηκε εναντίον …\nΥστερα από 11 και πλέον χρόνια από τον θάνατό του, ένα δεύτερο τμήμα του Δικαστηρίου Ανθρωπίνων Δικαιωμάτων του ΟΗΕ στην Χάγη αποφάνθηκε ότι ο πρώην Πρόεδρος της Γιουγκοσλαβίας Σλόμπονταν Μιλόσεβιτς δεν ήταν υπεύθυνος για τα εγκλήματα πολέμου που διεπράχθησαν στην Βοσνία, όπου σημειώθηκαν οι χειρότερες αγριότητες κατά την διάλυση της …\nΔικαστής νόμου Κατσέλη: Απαγορεύεται η εγκυμοσύνη αν χρωστάς σε Ελληνική τράπεζα !!!\nΔΕΝ ΕΙΝΑΙ ΑΝΕΚΔΟΤΟ !!! Αυτός είναι ο διάλογος προέδρου και αιτούσας σε δίκη του Νόμου Κατσέλη, που όπως λέει ο ανεκδιήγητος υπουργός Γιώργος Σταθάκης, προστατεύει όλους τους δανειολήπτες !!! Πρόεδρος: Σήμερα έχετε παιδιά; Αιτούσα: Μάλιστα, δύο. Πρόεδρος: Τι ηλικίες; Αιτούσα: Δυόμιση χρονών το ένα και οκτώ μηνών το άλλο. Πρόεδρος: …\nΠρόεδρος του ΣτΕ: Καταγγέλλω Κοντονή για «ωμή» παρέμβαση στη Δικαιοσύνη\nΣτην 33η τακτική συνέλευση της Ένωσης Εισαγγελέων Ελλάδος «Υποδείξεις δεν δεχόμαστε από πουθενά. Δεν είναι δυνατόν ορισμένοι να διανοούνται ότι δεν υπάρχουν δικαστήρια. Καλώ για τελευταία φορά σε αυτοσυγκράτηση. Υπάρχουν όρια στα λόγια», είπε ο Νίκος Σακελλαρίου, παρουσία του υπουργού Δικαιοσύνης Στο αποκορύφωμά της έφτασε σήμερα η αντιπαράθεση μεταξύ των …\nΑντίδραση της Ένωσης Δικαστών και Εισαγγελέων στις δηλώσεις Ερντογάν, σχετικά με τους Τούρκους αξιωματικούς\nΗ Ένωση Δικαστών και Εισαγγελέων (ΕΔΕ) αντέδρασε, με ανακοίνωσή της, στις χθεσινές δηλώσεις του Τούρκου Προέδρου Ρετζέπ Ταγίπ Ερντογάν στον ΣΚΑΙ, σχετικά με τους οκτώ Τούρκους αξιωματικούς που ζήτησαν άσυλο στη χώρα μας. Ειδικότερα, η ΕΔΕ εστιάζει στο σημείο εκείνο των δηλώσεων του κ. Ερντογάν για «διατάραξη του σεβασμού του …\nΣελίδα 10 από 37« Αρχή...«89101112\t»\t2030...Τέλος »


Βενεζουέλα: Ενας νεκρός σε διαδήλωση για την αύξηση της τιμής των τροφίμων | Liberal.gr\nΠαρασκευή 24 Απριλίου 2020, 12:49\nΒενεζουέλα: Ενας νεκρός σε διαδήλωση για την αύξηση της τιμής των τροφίμων\nΣτη Βενεζουέλα σημειώθηκαν χθες για δεύτερη ημέρα ταραχές σε επαρχιακές πόλεις. Πολλές δεκάδες άνθρωποι διαδήλωσαν στην Ουπάτα, μια πόλη περίπου 100.000 κατοίκων που βρίσκεται στην Πολιτεία Μπολίβαρ, στο νότιο τμήμα της χώρας, διαμαρτυρόμενοι για «την αύξηση των τιμών των τροφίμων και των ειδών πρώτης ανάγκης», αναφέρει σε έκθεσή του ο στρατός της Βενεζουέλας, η ο οποία περιήλθε σε γνώση του AFP.\nΟ 28χρονος τραυματίστηκε από «πυρά που προέρχονταν από το αστυνομικό σώμα», δήλωσε ο περιφερειακός κυβερνήτης Χούστο Νογκέρα. Ο αστυνομικός για τον οποίο υπάρχουν υποψίες βρίσκεται «στη διάθεση των εισαγγελικών αρχών», πρόσθεσε.


Καλιφόρνια: Βαριές κατηγορίες στους γονείς που βασάνιζαν τα 13 παιδιά τους | Euronews\nΚαλιφόρνια: Βαριές κατηγορίες στους γονείς που βασάνιζαν τα 13 παιδιά τους\nΒαριές κατηγορίες απαγγέλθηκαν στο ζευγάρι από την Καλιφόρνια που κρατούσε αιχμάλωτα και αλυσοδεμένα τα 13 παιδιά του, κάτω από άθλιες συνθήκες στην κωμόπολη Πέρις.\nΟ Ντέιβιντ Τέρπιν, 57 ετών και η σύζυγός του Λουίζ, 49 ετών κατηγορούνται για βασανιστήρια, κακοποίηση ανηλίκων και παράνομη φυλάκιση και κινδυνεύουν να καταδικαστούν σε κάθειρξη 94 ετών εάν κριθούν ένοχοι.\nΟι εισαγγελικές αρχές υποστηρίζουν ότι ξυλοκοπούσαν τα θύματά τους, τα έδεναν με αλυσίδες και τα άφηναν να λιμοκτονούν. Αντιμετωπίζουν περισσότερες από 25 κατηγορίες ο καθένας τους, όπως είπε ο εισαγγελέας της κομητείας Ρίβερσαϊντ, Μάικ Χέστριν, σε συνέντευξη Τύπου που παραχώρησε.\n«Ολα τα θύματα ήταν σοβαρά υποσιτισμένα. Για να σας δώσω ένα παράδειγμα, ένα από τα παιδιά ηλικίας 12 ετών είχε το βάρος επτάχρονου. Η 29χρονη ζύγιζε μόλις 37 κιλά».\nΟ Ντέιβιντ Τέρπιν κατηγορείται επίσης για μία περίπτωση ασέλγειας σε ανήλικο.\nΤο ζευγάρι συνελήφθη την περασμένη Κυριακή, όταν η 17χρονη κόρη τους κατάφερε να ξεφύγει, βγήκε από το σπίτι από το παράθυρο και κάλεσε την αστυνομία. Ένα από τα αδέλφια της, που την ακολούθησε, στη συνέχεια φοβήθηκε και επέστρεψε στο σπίτι.\nΚαι τα 13 αδέλφια ηλικίας από 2 έως 29 ετών ήταν σοβαρά υποσιτισμένα και νοσηλεύονται σε νοσοκομείο μετά την απελευθέρωσή τους. Σχεδίαζαν την δραπέτευσή τους επί δύο χρόνια.\nΟι γονείς τιμωρούσαν τα παιδιά τους δένοντάς τα, αρχικά με σχοινιά και στη συνέχεια με αλυσίδες και λουκέτα, τιμωρίες που διαρκούσαν επί εβδομάδες ή και μήνες.


Οι Ιησουίτες της Ισπανίας ζητούν δημόσια συγγνώμη για υποθέσεις σεξουαλικής κακοποίησης από μέλη της - Νέα Πτολεμαΐδας\nHome > Newsroom > Οι Ιησουίτες της Ισπανίας ζητούν δημόσια συγγνώμη για υποθέσεις σεξουαλικής κακοποίησης από μέλη της\nΟι Ιησουίτες της Ισπανίας ζητούν δημόσια συγγνώμη για υποθέσεις σεξουαλικής κακοποίησης από μέλη της\nΟι Ιησουίτες στην Ισπανία παραδέχτηκαν ότι 81 παιδιά και 21 ενήλικες κακοποιήθηκαν σεξουαλικά από 96 μέλη της από το 1927 έως σήμερα και ζήτησαν συγγνώμη για τα «οδυνηρά, επαίσχυντα και λυπηρά» εγκλήματα.\nΣε ανακοίνωσή της που κυκλοφόρησε την Πέμπτη , η «Εταιρεία του Ιησού», της οποίας τα μέλη εργάζονται συχνά ως δάσκαλοι, δήλωσε ότι οι περισσότερες από αυτές τις καταδικαστέες πράξεις είχαν γίνει σε σχολεία «ή σχετίζονταν με σχολεία».\nΣύμφωνα με το έγγραφο, 48 από τους 65 Ιησουίτες που κακοποίησαν παιδιά είναι πλέον νεκροί. Τέσσερις από τους επιζώντες κακοποιητές δεν είναι πλέον Ιησουίτες και 13 έχουν απαγορευτεί να εργαστούν με παιδιά εν αναμονή της έκβασης ποθέσεων ή έχουν ήδη διαταχθεί να σταματήσουν τη διακονία τους και να σταλούν σε απομονωμένες κοινότητες Ιησουιτών.\nΗ ανακοίνωση ανέφερε επίσης ότι οι 96 Ιησουίτες που διέπραξαν κακοποίηση παιδιών και ενηλίκων μεταξύ του 1927 και του 2020 αντιπροσώπευαν το 1,08% των μελών της κατά περιόδους.\nΟ Αντόνιο Εσπάνια, ο επαρχιακός αρχηγός του θρησκευτικού τάγματος στην Ισπανία, δήλωσε ότι οι εν λόγω κακοποιήσεις τα μέλη της με ντροπή και πόνο.\nΗ Infancia Robada (Κλεμμένη Παιδική Ηλικία), μια ένωση που εκπροσωπεί θύματα κακοποίησης σε παιδική ηλικία, καλωσόρισε μεν, την έκθεση, αλλά είπε ότι τα στοιχεία της ήταν «γελοία» δεδομένης της εποχής στην οποία συνέβησαν πολλά από τα εγκλήματα.\n«Φαίνεται ότι έχουν ξεχάσει ότι τα θύματα δεν αναφέρουν κακοποίηση όταν το θέλουν - είναι κάτι που κάνουν μόνο όταν μπορούν», δήλωσε ο πρόεδρος της ένωσης, Χουάν Κουατρεκάσας.\nΤο 2018, ο Πάπας Φραγκίσκος, Ιησουίτης ο ίδιος, αναγνώρισε τις αποτυχίες της Ρωμαιοκαθολικής Εκκλησίας στην αντιμετώπιση της σεξουαλικής κακοποίησης από ιερείς.\nΩστόσο, τον επόμενο χρόνο επικρίθηκε για το γεγονός ότι δεν έλαβε συγκεκριμένη δράση επί του θέματος και για το επιχείρημα ότι η σεξουαλική κακοποίηση παιδιών δεν περιοριζόταν στην εκκλησία αλλά, ιστορικά, ήταν «ένα διαδεδομένο φαινόμενο σε όλους τους πολιτισμούς και τις κοινωνίες».\nΗ Εταιρεία του Ιησού, οι κοινώς γνωστοί Ιησουίτες, είναι θρησκευτικό καθολικό τάγμα, που συγκροτήθηκε τον 16ο αιώνα στο πλαίσιο της Αντιμεταρρύθμισης. Ιδρύθηκε το 1534 από τον Ισπανό Ιγνάτιο Λογιόλα.


Cactus Beach Hotel - Ρόδος, 3*, Ελλάδα\nΣυντεταγμένες Γεωγραφικό Μήκος: 25.4393\nΓεωγραφικό Πλάτος: 35.2915\nΤο ξενοδοχείο αποτελείται από επταώροφο κτήριο. Όμορφη έκταση, δίπλα σε φοίνικες και παραλιακή ακτή. Σε κοντινή απόσταση από το Ενυδρείο, όπως και την παλιά πόλη. Στο ξενοδοχείο ευρεία επιλογή ευρύχωρων δωματίων και σουίτες, διαδίκτυο, πισίνα με θέα στη θάλασσα. Ιδανική επιλογή για άνετες οικογενειακές διακοπές. Φώτο - Cactus Beach Hotel 3*\nΡόδος, απέναντι από το Ενυδρείο, μόλις 15-20 λεπτά δρόμου από τη "παλιά πόλη" και 16 χλμ. από το αεροδρόμιο. Περιγραφή δωματίων\nΣύνολο 172 δωμάτια: Double Rooms Palm View/Sea View (~25 τ.μ.), Triple Rooms Palm View/Sea View (~30 τ.μ.), Family Rooms (~30 τ.μ.), Suite Executive Panoramic (~50 τ.μ.), Suite Executive Aegean (~45 τ.μ.).\nΣτα δωμάτια: κεντρικός κλιματισμός, ψυγείο, τηλέφωνο, τηλεόραση, μπάνιο (μπανιέρα/ντους), στεγνωτήρα μαλλιών, μπαλκόνι/βεράντα. Τύπος επιπλέων κρεβάτι-στάνταρτ.\nSuite Executive Panoramic Σουίτες βρίσκονται στους δύο τελευταίους ορόφους (6-7), μεγάλο διπλό κρεβάτι και διπλός καναπές-κρεβάτι, τηλεόραση LCD, 2 μπάνια με ντους και τζακούζι, πολυτελές σετ-μπάνιου, μίνι-μπαρ (χωρίς χρέωση, την ημέρα άφιξης), πετσέτες θαλάσσης, χρηματοκιβώτιο, μπουρνούζια και παντόφλες.\nSuite Executive Aegean Σουίτες βρίσκονται στους δύο τελευταίους ορόφους (6-7), μεγάλο διπλό κρεβάτι και διπλός καναπές-κρεβάτι, τηλεόραση LCD, 2 μπάνια με ντους και τζακούζι, πολυτελές σετ-μπάνιου, μίνι-μπαρ (χωρίς χρέωση, την ημέρα άφιξης), πετσέτες θαλάσσης, χρηματοκιβώτιο, μπουρνούζια και παντόφλες.


Όταν σε καιρούς ταξικού πολέμου η δυστοπία γίνεται πραγματικότητα - ΑΠΑΤΡΙΣ Εφημερίδα Δρόμου\nΔΙΕΘΝΗ, ΦΥΛΛΟ #45 21/06/2020\nΗ χρήση του άρθρου 49.3 από τη κυβέρνηση στη Γαλλία για τη μεταρρύθμιση των συντάξεων, οδήγησε το προηγούμενο διάστημα σε πορείες και συγκρούσεις.\nΤο άρθρο 49.3 του συντάγματος επιτρέπει σε μια κυβέρνηση να υιοθετήσει ένα νόμο ακόμα και όταν δεν έχει επικυρωθεί από το κοινοβούλιο. Εκφράζει την αρχή ότι η εκτελεστική εξουσία υπερέχει της νομοθετικής, δηλαδή ότι μια κυβέρνηση ουσιαστικά δεν χρειάζεται την ψήφο του κοινοβουλίου για να περάσει τους νόμους που θέλει.\nΗ τελευταία συγκέντρωση ήταν το Μάρτη στο Στρασβούργο. Ξεκίνησε πορεία χωρίς άδεια, που κατέληξε σε δύο ώρες κυνηγητό με τους μπάτσους εν μέσω δακρυγόνων. Στην πορεία φωναζόταν το σύνθημα «49.3 πραξικόπημα». Δεν ήταν πραξικόπημα, είναι η αστική δημοκρατία.\nΤο πραξικόπημα θα ερχόταν μετά\nΉδη από τον Οκτώβρη είχαν αρχίσει οι κινητοποιήσεις κατά της μεταρρύθμισης των συντάξεων, με τρίμηνη απεργία των σιδηροδρομικών και των υπαλλήλων στα μέσα μεταφοράς, απεργία των διυλιστηρίων πετρελαίου, απεργία των καθηγητών-καθηγητριών, διακοπές ρεύματος στο λιμάνι της Μασσαλίας, μπλοκαρίσματα επιχειρήσεων, πορείες και συγκεντρώσεις κάθε βδομάδα. Η μεταρρύθμιση των συντάξεων προβλέπει ένα είδος “point system” όπου κάθε «πόντος» θα αντιστοιχεί σε ώρες, μέρες ή μήνες εργασίας; Αυτό δεν το μάθαμε ποτέ, αφού η κυβέρνηση Μακρόν σκόπιμα διατήρησε την ασάφεια. Υποσχόταν πάντως ότι δεν θα άλλαζε το όριο ηλικίας- και δε χρειαζόταν άλλωστε- αφού μπορεί να πάρει κανείς σύνταξη μόνο όταν έχει συγκεντρώσει τους απαραίτητους «πόντους». Το μεγάλωμα των παιδιών, που θεωρείται εργασία αντίστοιχη με 8 εξάμηνα, έγινε 5 εξάμηνα, πράγμα που βάλλει κυρίως τις γυναίκες. Επιπλέον, μπαίνει πλαφόν στις κρατήσεις για τη σύνταξη: από ένα ποσό και πάνω, οι κρατήσεις καταβάλλονται υποχρεωτικά σε ιδιωτικά ταμεία. Αφού κατάργησε τον φόρο μεγάλης περιουσίας, σαν γνήσιο τσιράκι των αφεντικών, ο Μακρόν άνοιξε το δρόμο για τις ιδιωτικές συντάξεις.\nΠαράλληλα, ήδη από τον Δεκέμβρη, γιατροί και νοσοκομειακοί υπάλληλοι απεργούσαν με το σύνθημα «το νοσοκομείο πεθαίνει», ενάντια σε ένα ακόμα ξήλωμα του νοσοκομείου: μείωση των κλινών και του προσωπικού, κλείσιμο μικρών νοσοκομείων προς όφελος των ιδιωτικών κλινικών. Τον Φλεβάρη ανακοινώθηκε το νομοσχέδιο μεταρρύθμισης των πανεπιστημίων, ένα νομοσχέδιο «δίκαια άδικο και δαρβινικό» όπως το ανακοίνωσε περήφανα ο διευθυντής του εθνικού κέντρου ερευνών, αφού «ευνοεί την αριστεία». Στα πανεπιστήμια, η αντίδραση ήταν άμεση: στις γενικές συνελεύσεις φοιτητών-φοιτητριών, διοικητικών υπαλλήλων και καθηγητών-καθηγητριών, αποφασίστηκαν ομόφωνα καταλήψεις, μαθήματα από φοιτητές-φοιτήτριες στους καθηγητές-καθηγήτριες και απεργία διαρκείας. Σε μεγάλο βαθμό έγινε σύγκλιση όλων αυτών των αγώνων και στις γενικές συνελεύσεις συμμετείχαν υποκείμενα από διαφορετικούς χώρους: σιδηροδρομικοί, φοιτητές-φοιτήτριες, ιατρικό προσωπικό, κίτρινα γιλέκα, καθηγητές-καθηγήτριες, και βέβαια αναρχικοί και αναρχικές.\nΌλα αυτά πριν τη συστηματική προπαγάνδα για τον «αόρατο εχθρό», την προπαγάνδα τρομοκρατίας. Από τη στιγμή που άρχισαν οι φήμες για κλείσιμο των μαγαζιών και απαγόρευση κυκλοφορίας, πολλοί και πολλές, ακόμα και σύντροφοι και συντρόφισσες, παρέλυσαν από το φόβο και ενέδωσαν στην ηττοπάθεια. Πριν ακόμα ανακοινωθεί η απαγόρευση κυκλοφορίας, οι πορείες ακυρώθηκαν («να μη μας πούνε ανεύθυνους»). Ούτε καν συζητήθηκε εναλλακτική λύση. Οι καταλήψεις εκκενώθηκαν από τους ίδιους τους καταληψίες, δε χρειάστηκε καν να έρθουν οι μπάτσοι. Στην τελευταία συνέλευση, η συζήτηση εκτράπηκε στον κορωνοϊό και το πόσοι κινδυνεύουν να πεθάνουν ενώ τα θέματα της διάταξης δεν συζητήθηκαν καν. Μάταια ένα κίτρινο γιλέκο υπενθύμισε ότι ο καπιταλισμός σκοτώνει πολύ περισσότερους ανθρώπους. Μάταια ένας συνδικαλιστής νοσοκόμος είπε ότι ο κορωνοϊός δεν είναι χειρότερος από μια πνευμονία και ότι τα νοσοκομεία εδώ και χρόνια πάσχουν από συμφόρηση. Δεν ορίστηκε καν ημερομηνία για επόμενη συνέλευση. Ηττηθήκαμε από μόνοι-μόνες μας και, το χειρότερο, από συντρόφους και συντρόφισσες.\nΣε αυτό το κλίμα, η απαγόρευση κυκλοφορίας, ο κατ’ οίκον περιορισμός, που ας το θυμίσουμε σε όσους και όσες το έχουν ξεχάσει, είναι ποινή φυλάκισης, όχι μόνο δεν συνάντησαν καμιά αντίσταση, αλλά ήταν ευπρόσδεκτα. Το κράτος, εκμεταλλευόμενο τον φόβο του θανάτου, τον φόβο απώλειας αγαπημένων προσώπων, δηλαδή τους ίδιους φόβους που εκμεταλλεύονται οι θρησκείες, έκανε πραξικόπημα χωρίς να χρειαστεί να κατεβάσει τανκς στους δρόμους για να κλειστούν όλοι στα σπίτια τους. Ο Μακρόν εμφανίστηκε σαν σωτήρας του λαού που κηρύσσει πόλεμο στον «αόρατο εχθρό». Η Γαλλία είναι σε πόλεμο εδώ και χρόνια: στη Συρία, στη Λιβύη, στο Μάλι, πουλώντας όπλα στη Σαουδική Αραβία για να βομβαρδίζει την Υεμένη, αλλά αυτά είναι αλλού, μακριά. Αυτόν, τον πραγματικό πόλεμο, η Γαλλία δεν τον σταμάτησε: ανακοίνωσε ότι επαναφέρει τον στρατό από το Ιράκ, αλλά ότι θα συνεχίσει τον «πόλεμο κατά της τρομοκρατίας» και τα 11 Rafale θα συνεχίσουν να βομβαρδίζουν από τη βάση τους στην Ιορδανία.\nΤο κράτος και τα αφεντικά είναι σε πόλεμο εναντίον μας με το συνταξιοδοτικό, με τα εργατικά δικαιώματα, με τις συνθήκες εργασίας, με την καταστολή, αλλά αυτά είναι ψιλά γράμματα.\nΌπως και στον «πόλεμο κατά της τρομοκρατίας» κηρύχθηκε καθεστώς έκτακτης ανάγκης, πετσοκόβοντας βασικά δικαιώματα με τη συναίνεση του μεγαλύτερου μέρους του λαού, έτσι και στον «πόλεμο ενάντια στον αόρατο εχθρό» κηρύχθηκε καθεστώς «έκτακτης υγειονομικής ανάγκης», που ισχύει από τις 23 Μάρτη και για δυο μήνες. Σε καθεστώς «έκτακτης υγειονομικής ανάγκης», κατά τη διάρκεια της ανάκρισης δεν παρίσταται δικηγόρος.\nΟ/Η κρατούμενος/κρατούμενη μπορεί να επικοινωνήσει μόνο τηλεφωνικά (για να μην αλληλομολυνθούν βέβαια). Στις φυλακές, υπάρχουν πολλά κρούσματα, και βέβαια καμία περίθαλψη. Το κράτος, σε μια επικοινωνιακή πολιτική απελευθέρωσε 5000 κρατούμενους και κρατούμενες (άρα δε θα πρέπει να ήταν και τόσο επικίνδυνοι). Από την άλλη ανέβαλε όλες τις δίκες, οι οποίες πάνε αυτόματα σε αυτόφωρο. Στα αυτόφωρα, 8,5 φορές στις 10, η απόφαση είναι καταδικαστική, στέλνοντας έτσι ακόμα περισσότερο κόσμο στις φυλακές. Πριν, η διάρκεια της ανάκρισης ήταν 24 ώρες, ανανεώσιμες σε 48 με τη σύμφωνη γνώμη του εισαγγελέα. Αργότερα, στον «πόλεμο κατά της τρομοκρατίας», ήρθη το όριο των 48 ωρών και η ανάκριση μπορεί να είναι απεριόριστη. Τώρα, στον «πόλεμο κατά του ιού», αίρεται και η ανάγκη σύμφωνης γνώμης του εισαγγελέα. Στο καθεστώς «έκτακτης υγειονομικής ανάγκης», το κράτος αντί για νόμους, αποφασίζει με εγκυκλίους και διατάγματα. Όταν ο Μακρόν ζητάει «εθνική ενότητα» και την επομένη ο εκπρόσωπος του συνδέσμου των αφεντικών (medef), ζητάει και αυτός «εθνική ενότητα», φανταζόμαστε εύκολα τι σημαίνει.\nΜε 25 περίπου εγκυκλίους το εργατικό δίκαιο «ελαστικοποιείται». Σε καθεστώς «έκτακτης υγειονομικής ανάγκης», αυτό μεταφράζεται σε μείωση των αδειών κατά μία βδομάδα (προς το παρόν), στο δικαίωμα του αφεντικού να αποφασίζει ποια θα είναι η μέρα ρεπό, την οποία μπορεί να δώσει ή όχι χωρίς την προειδοποίηση τεσσάρων εβδομάδων πριν. Η εργασιακή ημέρα (και η νυχτερινή εργασία) από 8 γίνεται 12 ώρες και φτάνει τις 60 ώρες την εβδομάδα αντί για 35, ενώ ο χρόνος ανάμεσα σε δυο εργασιακές ημέρες περνάει στις 9 ώρες αντί για 11 και η κυριακάτικη αργία ουσιαστικά καταργείται. Η τηλεργασία εδραιώνεται, και ιδιαίτερα στα σχολεία και στα πανεπιστήμια, οι περισσότεροι/ες έχουν ξεχάσει ότι ήταν σε απεργία διαρκείας και κάνουν τηλεμαθήματα. Είναι γνωστή η απουσία διαχωρισμού χρόνου εργασίας και χρόνου ξεκούρασης όσον αφορά την εργασία στο σπίτι καθώς και η απαξίωση της. Όσοι και όσες δέχονται την τηλεργασία δεν καταλαβαίνουν ότι σκάβουν οι ίδιοι και οι ίδιες το λάκκο τους. Δεν είναι σύμπτωση που η υπουργός εργασίας δήλωσε ότι 60% των αφεντικών είναι ευχαριστημένοι από την τηλεργασία και σκοπεύουν να την επεκτείνουν και πέρα από την «υγειονομική κρίση». Καθεστώς «υγειονομικής κρίσης» σημαίνει επίσης την ιχνηλάτηση των διαδρομών και των επαφών μέσω εφαρμογής στο κινητό.\nΟ Μακρόν από τη μια διαβεβαίωσε ότι θα είναι σε εθελοντική βάση, και από την άλλη βάζει στα σκαριά τις λεγόμενες «Υγειονομικές ταξιαρχίες» οι οποίες θα συλλέγουν τα δεδομένα και θα τα επεξεργάζονται. «Καμία σχέση με έλεγχο και επιτήρηση» είπε, μόνο που το μιλιταριστικό όνομα τα λέει όλα. Επιπλέον καθεστώς «υγειονομικής κρίσης» σημαίνει απαγόρευση κυκλοφορίας, σημαίνει απαγόρευση οποιασδήποτε συγκέντρωσης. Η πρώτη παραβίαση της απαγόρευσης τιμωρείται με 135€ πρόστιμο, η δεύτερη με 1500€ πρόστιμο, το οποίο μπορεί να φτάσει μέχρι και 3000€. Οι τρεις παραβιάσεις μέσα σε ένα μήνα τιμωρούνται με έξι μήνες φυλακή και 3750€ πρόστιμο. Γίνονται έλεγχοι συνεχώς και παντού, όχι μόνο από κανονικούς μπάτσους αλλά και από δημοτικούς μπάτσους και δασοφύλακες, ξεκάθαρα μέσα σε καθεστώς τρομοκρατίας και εκφοβισμού. Ενδεικτικά, στο διάστημα από τις 16 Μάρτη που άρχισε η απαγόρευση κυκλοφορίας μέχρι την 1η Απρίλη (15 μέρες) έγιναν 5,8 εκατομμύρια έλεγχοι και κόπηκαν 359.000 πρόστιμα.\nΕίναι φανερό ότι η απαγόρευση κυκλοφορίας δεν αφορά τον ιό, αλλά εμάς, να μη συναντιόμαστε μεταξύ μας, να μη συζητάμε χωρίς την επιτήρηση των social media, να μη συγκεντρωνόμαστε, να μη συλλογικοποιούμαστε. Και βέβαια δεν μπορούμε να καθίσουμε φρόνιμα και να περιμένουμε το τέλος της απαγόρευσης κυκλοφορίας. Τώρα και με όλα τα μέσα, η αντίσταση οργανώνεται. Όλο και περισσότερα πανό εμφανίζονται στα παράθυρα. Ένας κάτοικος του Μονπελιέ που είχε κρεμάσει το πανό «Μακρόν σε περιμένουμε στην έξοδο» και ένας άλλος που είχε κρεμάσει το πανό «Μας κυβερνάνε εγκληματίες» κλήθηκαν στους μπάτσους για ανάκριση. Στην Τουλούζη, η γυναίκα που είχε κρεμάσει πανό «Μακρονοϊός, πότε θα τελειώσει;» δέχτηκε επίσκεψη των μπάτσων μετά από καταγγελία γείτονα. Συνελήφθη και κρατήθηκε στο τμήμα. Στο κάλεσμα να κρεμαστούν πανό και αφίσες με το ίδιο σύνθημα, ανταποκρίθηκαν δεκάδες σε όλη τη Γαλλία.\nΣτο Παρίσι, στη Μασσαλία, στην Καέν, όλο και περισσότεροι και περισσότερες που κρεμάνε πανό και αφίσες στα παράθυρα και στα μπαλκόνια, καλούνται στους μπάτσους για ανάκριση. Αντί για χειροκροτήματα στο ιατρικό προσωπικό (που δεν τα θέλει και απαραίτητα, όπως είπε μια νοσοκόμα «αντί να μας χειροκροτείτε, περιμένουμε στην επόμενη πορεία να είστε μαζί μας»), ακούγονται όλο και περισσότερα πολιτικά συνθήματα. Την Πρωτομαγιά, στην Μπεζανσόν και σε άλλες πόλεις σπάσαμε την απαγόρευση κυκλοφορίας και κάναμε πολλές μικρές πορείες στο κέντρο και στις συνοικίες, με πανό φωνάζοντας συνθήματα. Η καταστολή ήταν άμεση, εξακρίβωση στοιχείων, έλεγχοι, πρόστιμα, αλλά δεν θα μας σταματήσει.\nΣΤΟ ΔΡΟΜΟ, ΣΤΟ ΔΡΟΜΟ, ΝΑ ΣΠΑΣΟΥΜΕ ΤΟΝ ΤΡΟΜΟ\nΠροηγούμενο άρθροΦλόγες εξέγερσης από τις φυλακές\nΕπόμενο άρθροΌταν η κυριαρχία μιλάει για μνήμη


Ανάγκη άμεσης ενίσχυσης του Νοσοκομείου Αγίου Νικολάου με ιατρικό και νοσηλευτικό προσωπικό - Hxo News\nΜΕΘ, ΛΥΚΕΙΟΥ , ΡΙΟ, ΜΑΘΗΤΗΣ, ΝΟΣΗΛΕΙΑ, ΚΟΡΩΝΟΙΟΣ\nΚορωνοϊός - Ρίο: Διασωληνώθηκε 17χρονος στο Πανεπιστημιακό Νοσοκομείο Πατρών\n02:25 μ.μ. - 23/04/2021\nΠΛΑΚΙΩΤΑΚΗΣ, ΠΟΛΙΤΙΚΗ ΠΡΟΣΤΑΣΙΑ, ΦΥΛΑΚΕΣ ΝΕΑΠΟΛΗΣ\n02:19 μ.μ. - 23/04/2021\nΙΕΡΑΠΕΤΡΑ, ΠΥΡΟΣΒΕΣΤΙΚΗ, ΦΩΤΙΑ , ΣΤΟΜΙΟ\nΦωτιά στο Στόμιο Ιεράπετρας\n12:43 μ.μ. - 23/04/2021\nΑνάγκη άμεσης ενίσχυσης του Νοσοκομείου Αγίου Νικολάου με ιατρικό και νοσηλευτικό προσωπικό\n6:02 μ.μ. - Παρασκευή, 2 Ιουνίου 2017\n06:06 μ.μ. - Παρ, 02/02/2017\nΝΟΣΟΚΟΜΕΙΟ, ΑΓΙΟΣ ΝΙΚΟΛΑΟΣ, ΕΝΙΣΧΥΣΗ\nΕπιστολή για το θέμα του μεγάλου αριθμού παθολογικών περιστατικών από όλο το νομό Λασιθίου στην παθολογική κλινική του Νοσοκομείου Αγ. Νικολάου και για την ανάγκη άμεσης ενίσχυσης του Νοσοκομείου με ιατρικό και νοσηλευτικό προσωπικό απέστειλε το ΔΣ του Συλλόγου Εργαζομένων στο Νοσοκομείο Αγ. Νικολάου\nΗ επιστολή απευθύνεται στον Υπουργό Υγείας Ανδ. Ξανθό, στον αν. Υπουργό Υγείας Π. Πολάκη, στη διοικήτρια ΥΠΕ Κρήτης κα Μαυρομμάτη, στην κοινή διοικήτρια διασυνδεόμενων Νοσοκομείων ν. Λασιθίου κα Σπινθούρη και στα μέλη του Δ.Σ. Διασυνδεόμενων Νοσοκομείων ν. Λασιθίου, ενώ κοινοποιείται στους βουλευτές Λασιθίου κ.κ. Μ. Θραψανιώτη και Γ. Πλακιωτάκη και στο δήμαρχο Αγ. Νικολάου κ. Αντ. Ζερβό. Στην επιστολή μεταξύ άλλων αναφέρονται και τα παρακάτω:\nΠαρά τις προειδοποιήσεις μας από το Νοέμβριο και παρά τις υποσχέσεις για το αντίθετο, αυτή την περίοδο ζούμε στο Νοσοκομείο μας μία πολύ δύσκολη κατάσταση, αφού έχουμε:\nέξαρση ιώσεων και γρίπης,\nκατά περιόδους κλειστή την παθολογική και την πνευμονολογική κλινική του Νοσοκομείου Ιεράπετρας και δυσλειτουργίες στην παθολογική κλινική του Νοσοκομείου Σητείας,\nυπερπληρότητα στην παθολογική κλινική του Νοσοκομείου Αγ. Νικολάου με ποσοστά πληρότητας από 150% έως 195% (41 ασθενείς σε κλινική με δύναμη 21 κλινών).\nΓια να νοσηλευτούν τα υπεράριθμα περιστατικά φιλοξενούνται παθολογικά περιστατικά σε όλες τις κλινικές του Νοσοκομειου Αγίου Νικολάου , παρά το ότι δεν υπάρχει ο ανάλογος και ο απαιτούμενος αριθμός νοσηλευτικού προσωπικού. Ο μέσος όρος των οφειλόμενων ημερών ρεπό και άδειας προηγούμενων ετών για το νοσηλευτικό προσωπικό του Νοσοκομείου Αγ. Νικολάου είναι 45 ημέρες ανά εργαζόμενο. «…\nΣε άλλο σημείο της επιστολής αναφέρεται:\n«Ένας μόνιμος γιατρός εφημερίας στην παθολογική κλινική του νοσοκομείου Αγ. Νικολάου ήταν και είναι επιφορτισμένος με την ιατρική παρακολούθηση 40 και πλέον ασθενών και παράλληλα με την εξέταση και διεκπεραίωση των πολυάριθμων περιστατικών που προσέρχονται στα εξωτερικά ιατρεία, αφού το Νοσοκομείο δεν διαθέτει αυτόνομο τμήμα ΤΕΠ.»» ….\nΗ επιστολή κλείνει με την παρακάτω έκκληση:\n«Τα παραπάνω δείχνουν ότι για να μπορέσει στο Νοσοκομείο Αγ. Νικολάου να υπάρξει σωστή νοσηλεία της πληθώρας των παθολογικών περιστατικών όλου του νομού αυτή την περίοδο απαιτείται η άμεση ενίσχυση του Νοσοκομείου Αγ. Νικολάου με ιατρικό και νοσηλευτικό προσωπικό. Σας ζητούμε λοιπόν να προχωρήσετε άμεσα στις σχετικές ενέργειες προς την κατεύθυνση αυτή».\n76 νέοι θάνατοι - Στους 819 οι διασωληνωμένοι\nΤον κ. Οικονόμου και την κ. Νικολάου συνοδεύει και ο υπουργός Ναυτιλίας και Νησιωτικής Πολιτικής Γιάννης Πλακιωτάκης που επανέλαβε ότι η κυβέρνηση θα συνεχίσει ...\n11:29 π.μ. - 23/04/2021\nΕγκρίθηκε το πρώτο τμήμα της μελέτης για την δημιουργία εμπορικού λιμανιού στην Παχειά Άμμο\nΙΕΡΑΠΕΤΡΑ, ΠΑΧΕΙΑ ΑΜΜΟΣ, ΛΙΜΕΝΙΚΟ ΤΑΜΕΙΟ, ΜΕΛΕΤΗ, ΛΙΜΑΝΙ\nΈργο συνολικού προϋπολογισμού 16.182,00€.\n05:45 μ.μ. - 22/04/2021\nΕΟΔΥ: 2.759 κρούσματα στη χώρα -6 νέα στο Λασίθι- 103 συνολικά στην Κρήτη\n75 νέοι θάνατοι - Στους 822 οι διασωληνωμένοι


Παιδικός Σταθμός - ZAHARIAS ESHOP\nDUPLO Παιδικός Σταθμός (10833)\nΑναπαράστησε σενάρια από την πραγματική ζωή με τα LEGO® DUPLO® My Town: έναν αναγνωρίσιμο κόσμο με μοντέρνες φιγούρες DUPLO. Τα νήπια θα λατρέψουν να σας δείχνουν πώς περνούν τη μέρα τους στον παιδικό σταθμό με αυτό το πολύχρωμο σετ DUPLO, που περιλαμβάνει την ώρα του παιχνιδιού πάνω στα χαλάκια, το γεύμα και την εκπαίδευση της τουαλέτας μέχρι και την ώρα του συγυρίσματος. Βοηθήστε στην ενίσχυση της μάθησης του παιδιού σας και ενθαρρύνετε τις πρώιμες δεξιότητες στο παιχνίδι ρόλων. Περιλαμβάνει τρεις φιγούρες DUPLO.


Σέρρες, Μιχάλης Γεννίκης: Χάλκινο στη δισκοβολία, «Χρυσό» στους στόχους!!! - ΦΩΤΟΓΡΑΦΙΕΣ\nΒρίσκεστε εδώ: Αρχική Αθλητικά Ρωσία - Ελλάδα 4-0 - Βασικός ο πρώην «Σερραίος» Τσιμίκας\nΔευτέρα, 10 Ιουλίου 2017 18:23\nΜόνιμη θέση στο… βάθρο των νικητών στους τελικούς της δισκοβολίας έχει τα τελευταία δύο χρόνια ο Μιχάλης Γεννίκης...\nΟ αθλητής του ΟΦΚΑ Σερρών επιβεβαίωσε για ακόμη μια φορά το ταλέντο του στο Πανελλήνιο πρωτάθλημα εφήβων-νεανίδων που διεξήχθη στην Κατερίνη κατακτώντας το χάλκινο μετάλλιο στη δισκοβολία με 50,51 μ. «Είμαι ευχαριστημένος αν και η αλήθεια είναι ότι περίμενα κάτι καλύτερο» είπε στην ΕΡΤ Σερρών ο Μιχάλης Γεννίκης τονίζοντας ότι «πήγα στην Κατερίνη με την 2η καλύτερη επίδοση ενώ στις προπονήσεις έχω κάνει και 54 μ.» (στους αγώνες ο 1ος ο Καρτσίνης (ΠΓΣ) έκανε 52,35 μ. και ο 2ος ο Μουζενίδης (Κένταυρος Χαλκ.) 51,54 μ).\nΟ Μιχάλης Γεννίκης με τον προπονητή του και συναθλητές του στη Θεσσαλονίκη\nΟ αθλητής του ΟΦΚΑ Σερρών ασχολείται εδώ και πέντε χρόνια με την δισκοβολία με προπονητή τον Γιάννη Φράγγογλου και η εξέλιξη του δείχνει ότι έχει προοπτικές να φτάσει πολύ ψηλά. Τη φετινή περίοδο πήρε μέρος και στο Πανελλήνιο ανδρών-γυναικών και πήρε την 11η θέση με αντιπάλους άνδρες μεγάλα ονόματα της δισκοβολίας, είχε κατακτήσει το χάλκινο μετάλλιο στο Πανελλήνιο παίδων, με την Εθνική ομάδα κατέκτησε τη 2η θέση σε αγώνες στην Κύπρο ενώ κυριαρχεί στα Πανελλήνια σχολικά πρωταθλήματα.\nΟ Μιχάλης Γεννίκης με την Εθνική σε αγώνες στην Κύπρο\nΟ Μιχάλης Γεννίκης θέλει να βάζει ψηλά τον πήχη και ήθελε φέτος να πιάσει το όριο για το Πανευρωπαϊκό. Το ότι δεν τα κατάφερε τον πείσμωσε περισσότερο και βάζει στόχους για τη νέα χρονιά. Βέβαια προηγείται το Πανελλήνιο Νέων που θα γίνει τις τελευταίες μέρες του Ιουλίου στη Λάρισα με τον Μιχάλη Γεννίκη να ετοιμάζεται και πάλι για… βάθρο.\nΣημαντικές διακρίσεις για ΟΦΚΑ Σερρών\nΟ ΟΦΚΑ Σερρών συμμετείχε στο Πανελλήνιο πρωτάθλημα με πέντε αθλητές οι οποίοι είχαν σημαντικές διακρίσεις.\nΑναλυτικά οι αθλητές του ΟΦΚΑ Σερρών πέτυχαν τις παρακάτω διακρίσεις\nΓεννίκης Μιχαήλ-Ηλίας: χάλκινο μετάλλιο στην δισκοβολία με 50.51 μ\nΜουλιστάνος Χρήστος: 4ος στην σφαιροβολία με 17.25 και 7ος στην δισκοβολία με 45.58\nΚαμήλαλη Θωμαή: 7η στο άλμα ύψος με ατομική επίδοση 1.64\nΛεβέντης Δημήτριος: 8ος στην σφυροβολία με ατομική επίδοση 52.93\nΆτυχος στάθηκε ο Στάθης Παπαδόπουλος που δεν κατάφερε να προκριθεί στους τελικούς των αγωνισμάτων στα 100 και 200 μέτρα.\nΠερισσότερα σε αυτή την κατηγορία: « Ίκαροι Σερρών: Ανακοίνωση μετεγγραφών Σιδερίδη & Μιχαηλίδη! - ΦΩΤΟ\tΣέρρες, Μέγας Αλέξανδρος Καρπερής: Νέα διοίκηση με νέο… σύνθημα »\nΑυτήν τη στιγμή επισκέπτονται τον ιστότοπό μας 685 επισκέπτες και 2 μέλη\nΑπρίλιος 2018 (1328)


Δ. ΑΡΤΑΙΩΝ -Συνάντηση για την εύρεση χρηματοδοτικών εργαλείων - EPIRUS Online\nΣυνάντηση με τον υφυπουργό Περιβάλλοντος και Ενέργειας Γιώργο Αμυρά, πραγματοποίησε το μεσημέρι της Τετάρτης ο δήμαρχος Αρταίων Χρήστος Τσιρογιάννης. Είχε προηγηθεί πρόσκληση του δημάρχου ύστερα από συνάντησή του με τον υφυπουργό στην Αθήνα, με σκοπό να προωθηθούν θέματα της Άρτας που άπτονται των αρμοδιοτήτων του κ. Αμυρά, αλλά και να αξιοποιηθούν στον μεγαλύτερο δυνατό βαθμό χρηματοδοτικά εργαλεία στον τομέα του περιβάλλοντος.\nΕπιπλέον στην συνάντηση παρευρέθησαν οι αντιδήμαρχοι Μιχάλης Κοτσαρίνης και Παντελής Κωλέτσος, ο πρόεδρος της Κοινότητας Αρταίων Αντώνης Καραμπίνας, στελέχη της Διεύθυνσης Δασών Άρτας και εκπρόσωποι της Ομάδας Πρωτοβουλίας Πολιτών για την Αξιοποίηση της λίμνης Πουρναρίου και της Παραλίμνιας Ζώνης.\nΣυζήτηση για παρεμβάσεις στον Αμβρακικό\nΔασικοί χάρτες και ΑΠΕ\n«Είχαμε την δυνατότητα να συνεργαστούμε το προηγούμενο διάστημα. Τώρα μας δίνεται η ευκαιρία να συζητήσουμε τα προβλήματα του δήμου στον τόπο μας, ζητήματα της δικής του αρμοδιότητας. Είχαμε μία ιδιαίτερα εποικοδομητική συζήτηση με καλές ειδήσεις. Θα διατηρήσουμε μία στενή επικοινωνία και είμαστε σίγουροι ότι θα κάνει το καλύτερο για τα θέματα του τόπου μας. Τόνισα στον κ. Αμυρά πως χρειάζεται μια ολιστική και αναπτυξιακή προσέγγιση για τον Αμβρακικό Κόλπο » ανέφερε σε δηλώσεις του μετά την ολοκλήρωση της συνάντησης ο κ. Τσιρογιάννης.\nΠροηγούμενο άρθροΤο πρώτο κρούσμα χολέρας μετά το 1979 εντοπίστηκε στην Ισπανία\nΕπόμενο άρθροΕπισιτισμός: Τι αλλάζει για τους εργαζόμενους σε εστιατόρια, μπαρ, ταβέρνες


Άρθρο σχετικά με την άφιξη προσφύγων της Κωνσταντινούπολης και Ίμβρου στην Θεσσαλονίκη, εφ. Το Βήμα, 7/9/1974 – Πρόσφυγες στην Ελλάδα\nΑπό την υπογραφή της Συνθήκης της Λοζάνης και ύστερα, κάθε φορά που επιδεινώνονταν οι ελληνοτουρκικές σχέσεις, οι δυσχέρειες μεταξύ των δύο κρατών επέφεραν δεινά στους μειονοτικούς που είχαν εξαιρεθεί από την ανταλλαγή πληθυσμών. Η εισβολή του τουρκικού στρατού στην Κύπρο το 1974 δεν θα μπορούσε να αποτελέσει εξαίρεση. Σημειώθηκε νέο κύμα διώξεων και απελάσεων των ορθοδόξων χριστιανών που είχαν απομείνει σε Κωνσταντινούπολη, Ίμβρο και Τένεδο. Στο δημοσίευμα που ακολουθεί καταγράφεται η άφιξη 400 ομογενών από Κωνσταντινούπολη και Ίμβρο στη Θεσσαλονίκη, και το κλίμα πανικού που επικρατούσε μεταξύ των ορθοδόξων χριστιανών που ζούσαν στην Τουρκία.\nΟμογενείς εγκαταλείπουν την Κωνσταντινούπολη\n400 ΕΦΘΑΣΑΝ ΧΘΕΣ ΣΤΗ ΘΕΣΣΑΛΟΝΙΚΗ\nΘΕΣΣΑΛΟΝΙΚΗ, 6 Σεπτεμβρίου. Του ανταποκριτού μας.- Περίπου τετρακόσιοι ομογενείς έφθασαν τη νύκτα από την Κωνσταντινούπολη και περιγράφουν στις αφηγήσεις τους το κλίμα πιέσεων και τρομοκρατίας που επικρατεί στην Κωνσταντινούπολη, αλλά περισσότερο στην Ίμβρο. Οι ομογενείς έφθασαν στη Θεσσαλονίκη με δέκα πούλμαν και κατέλυσαν σε ξενοδοχεία ή σε συγγενικά τους σπίτια, ενώ άλλοι θα συνεχίσουν αύριο το ταξίδι τους για την Αθήνα, όπου πρόκειται να εγκατασταθούν. Νέες αφίξεις ομογενών αναμένονται αύριο (σήμερα) από την Κωνσταντινούπολη, όπου σύμφωνα με τις αφηγήσεις τους μεγάλες ομάδες ομογενών συνωθούνται επί μέρες έξω από το ελληνικό προξενείο για να λάβουν θεώρηση των διαβατηρίων τους.\nΣτην Κωνσταντινούπολη βρίσκονται ήδη πολλοί Έλληνες που έφυγαν από την Ίμβρο, που τις τελευταίες μέρες έχει κατακλυσθή από τουρκικό στρατό.[...] Οι Έλληνες εγκαταλείπουν ομαδικά τις περιουσίες τους και φεύγουν για την Κωνσταντινούπολη με σκοπό να επιστρέψουν στην Ελλάδα. Στην Ίμβρο επικρατεί φοβερό κλίμα τρομοκρατίας και ήδη τέσσερα χωριά έχουν αδειάσει από τους κατοίκους τους. [...] Στην Ίμβρο παραμένουν μόνο οι γέροι και όσοι δεν μπορούν να μετακινηθούν. Ακόμη πολλοί Έλληνες που έχουν καταθέσεις στις ελληνικές τράπεζες παραπονούνται ότι έχασαν τα χρήματά τους επειδή οι τουρκικές αρχές δεν τους επιτρέπουν να τις αποσύρουν.\nΟι αφιχθέντες τη νύκτα ομογενείς είχαν μαζί τους ό,τι μπόρεσαν να μεταφέρουν από την περιουσία τους. Είπαν ότι οι τουρκικές τελωνειακές αρχές έδειξαν ανεκτικότητα και δεν ενήργησαν αυστηρό έλεγχο στις αποσκευές τους, προφανώς, όπως είπαν, για να διευκολύνουν την έξοδό τους από την Τουρκία. [...]\nΤόπος Προέλευσης: Κωνσταντινούπολη, Ίμβρος-Τένεδος\nΤόπος Άφιξης: Θεσσαλονίκη


Ο ΧΑΦΙΕΣ: Αρρυθμίες, πότε πρέπει να μας ανησυχήσουν;\nΠότε ένα “φτερούγισμα” στην καρδιά είναι ασήμαντο και πότε πρέπει να μας ανησυχήσει; Διαβάστε όλα όσα πρέπει να γνωρίζετε για τις αρρυθμίες και αντιμετωπίστε τις δραστικά.\nΕίναι αρκετά συχνό το φαινόμενο ένας άνθρωπος να νιώθει ένα ‘φτερούγισμα’ στην καρδιά του ή ότι ‘χάνει’ έναν παλμό. Στις περισσότερες περιπτώσεις τα συμπτώματα αυτά είναι αθώα, τουλάχιστον στους νεότερους.\nΕνίοτε όμως συνοδεύονται από ξαφνική δύσπνοια ή ζάλη και προκαλούν ανησυχία. Τότε χρήζουν περαιτέρω διερεύνησης γιατί δεν είναι όλες οι ταχυκαρδίες ίδιες.\nΦυσιολογικά οι καρδιακοί παλμοί ενός ανθρώπου σε κατάσταση ηρεμίας κυμαίνονται\nμεταξύ 60 και 100 το λεπτό, με τους επαγγελματίες αθλητές να έχουν χαμηλότερες τιμές και τα βρέφη υψηλότερες. Κάθε καρδιά λειτουργεί με τους δικούς της σταθερούς ρυθμούς χάρη σε ένα αξιόλογο ηλεκτρικό σύστημα, βάσει του οποίου το αρχικό ηλεκτρικό ερέθισμα παράγεται από το φλεβόκομβο και άγεται αρχικά στους κόλπους και στη συνέχεια περνά στις κοιλίες διαμέσου μιας ενδιάμεσης ‘γέφυρας’ (κολποκοιλιακός κόμβος).\nΜπορείτε να δείτε και Ο καρδιακός παλμός ως δείκτης υγείας της καρδιάς\nΠρόκειται συνήθως για πτητικές ουσίες που εισπνέονται όπως διάφοροι διαλύτες που περιέχονται σε χρώματα, κόλλες, βερνίκια, προωθητικά αέρια, βενζίνη κλπ. Μεγαλύτερο κίνδυνο σε αυτή την περίπτωση αντιμετωπίζουν εργαζόμενοι που έρχονται σε διαρκή επαφή με αυτά τα προϊόντα ενώ δεν είναι αμελητέα η εισπνοή τους με σκοπό την πρόκληση ευφορίας από εξαρτημένα άτομα.\nΟ ιατρός θα υποψιαστεί το πρόβλημα με βάση τα συμπτώματα που θα του περιγράψει ο ασθενής.\nΟι ανωμαλίες στην ηλεκτρική λειτουργία της καρδιάς θα αποτυπωθούν στο ηλεκτροκαρδιογράφημα (ΗΚΓ). Σε περίπτωση όμως που το αποτέλεσμα είναι αρνητικό και εξακολουθούν να υπάρχουν υπόνοιες, μπορεί να εφαρμοστεί φορητό σύστημα καταγραφής ΗΚΓ επί 24ώρου βάσης (Holter).


Για να ΄χεις την υγειά σου… πρέπει να βρεις πρώτα τη χαρά σου!! - Design Magazine\nΓια να ΄χεις την υγειά σου… πρέπει να βρεις πρώτα τη χαρά σου!!\nΠροϋπόθεση για τη σωματική μας υγεία είναι αναμφισβήτητα η ψυχική και ψυχολογική γαλήνη, η ισορροπία και η προσωπική μας ευτυχία! Δεν νιώθεις ευτυχισμένος; Γκρινιάζεις συνεχώς για την καθημερινότητα σου; Δεν έχεις όρεξη για τίποτα; Έχασες το γέλιο σου;\nΔες μερικούς λόγους για τους οποίους οφείλεις να σηκώνεσαι χαρούμενος κάθε πρωί από το κρεβάτι αλλά και τρόπους για να προσθέσεις χαρά στη μέρα σου!\n• Οι ζεστές ακτίνες του ήλιου που έχουν τρυπώσει από τις γρίλιες του δωματίου σου προμηνύουν μια ηλιόλουστη μέρα, σε καλούν να τη ζήσεις… Ξύπνα!!! (αν μόλις σκέφτηκες: τι μας λες; τόσες μέρες μουχλιάσαμε, έχω να σου πω, πως ο ήχος της βροχής μπορεί να γίνει το πιο γλυκό ξυπνητήρι για ένα χουχουλιάρικο πρωινό).\n• Ένα υγιεινό πρωινό στον κήπο ή στη βεράντα με τις πιο γλυκές φατσούλες στον κόσμο… αυτές των παιδιών σας!\n• Η καλημέρα και το φιλί με τον άνθρωπό σου πριν φύγετε για τη δουλειά.\n• Το γεγονός ότι ξύπνησες και είσαι υγιής εσύ και οι άνθρωποί σου.\n• Η διεκπεραίωση μιας δύσκολης υπόθεσης στη δουλειά σου.\n• Το αγαπημένο σου τραγούδι που άκουσες τυχαία κάπου.\n• Ένας περίπατος κοντά στη φύση, που προγραμμάτισες να κάνεις μετά τη δουλειά σου.\n• Η συνάντηση με ένα φίλο σου που είχες καιρό να δεις.\n• Θα μπορούσα να γράφω με τις ώρες, αλλά μια ιδέα πιστεύω πως την πήρες!\nΚαι αν όλα αυτά τα καθημερινά, τα όμορφα συνηθισμένα, τα τυχαία, δε σου φτάνουν.. βάλε και εσύ το χεράκι σου!!!\n– Ξύπνα και χαμογέλα με όλη σου τη ψυχή! Μοίρασε καλημέρες στους ανθρώπους γύρω σου!\n– Βάλε το αγαπημένο σου cd στο σπίτι, όση ώρα ετοιμάζεσαι να φύγεις για τη δουλειά!\n– Φόρα το αγαπημένο σου χρώμα και σήμερα αποφάσισε να περιποιηθείς περισσότερο τον εαυτό σου.\n– Διάλεξε μια διαφορετική διαδρομή για να πας στη δουλειά σου, παρατήρησε το κάθε τι γύρω σου και απόλαυσέ το.\n– Κάνε μια καλή πράξη και νιώσε την ευτυχία που σου δίνει το να προσφέρεις.\n– Ετοίμασε ένα απολαυστικό γεύμα για το σύντροφό σου ή τους φίλους σου.\n– Αθλήσου!!! Οποιαδήποτε μορφή άσκησης θα σε τονώσει και θα σου κάνει καλό!\n– Ξεκίνα ένα καινούργιο βιβλίο που θα σε συναρπάσει.\n– Καθάρισε, τακτοποίησε το χώρο σου και τοποθέτησε ανθισμένα κλαδιά δέντρων!\n– Τέλος χαλάρωσε το βράδυ στον καναπέ σου, χουχούλιασε στο κρεβάτι σου, ξέχνα για λίγο τα άγχη της επόμενης μέρας και απόλαυσε μια αγκαλιά με τον άνθρωπό σου ή τα παιδιά σου! Ο καλύτερος τρόπος να μαζέψεις δυνάμεις για να “παλέψεις” την επόμενη μέρα, στο εγγυώμαι είναι αυτός!\nΚαι μη ξεχνάς! Σου το λέει άλλωστε και το τραγούδι: Σφύριξε χαρούμενα ΜΠΟΡΕΙΣ… λαλαλαλααα, Δες τη φωτεινή πλευρά της ζωής… λαλαλαλααααα!!!\nΚαλή εβδομάδα σε όλους λοιπόν!\nNext Story → ΧΑΡΕΙΤΕ ΤΟΝ ΗΛΙΟ ΜΕ ΑΣΦΑΛΕΙΑ…


Όχι του Θωμά Κοροβίνη στις πρακτικές του Ιανού Παντιέρα αντικαπιταλιστική ενημέρωση\nΠαντιέρα Επιλογές Πολιτισμός Όχι του Θωμά Κοροβίνη στις πρακτικές του Ιανού  Όχι του Θωμά Κοροβίνη στις πρακτικές του Ιανού\nΦεβ 04, 2015fridaΕπιλογές, Πολιτισμός0 Ο Θωμάς Κοροβίνης φαίνεται να είναι ο πρώτος συγγραφέας που παίρνει θαρρετά και δημόσια θέση στην ανακοίνωση του Σωματείου Υπαλλήλων Βιβλίου-Χάρτου Θεσσαλονίκης, που “καλεί τους συγγραφείς και καλλιτέχνες να αποσύρουν την στήριξη τους στον σάπιο «πολιτισμό» του «Ιανού» παίρνοντας επιτέλους ξεκάθαρη θέση” (εδώ), σημειώνοντας ότι «πολιτισμός είναι η αλληλεγγύη, το σηκωμένο κεφάλι, η αξιοπρέπεια!».\nΜε δημόσια δήλωσή του από την Ξάνθη όπου βρέθηκε την Παρασκευή (εδώ), ο Θεσσαλονικιός συγγραφέας και πολυσχιδής καλλιτέχνης καυτηρίασε τη στάση του «Ιανού», λέγοντας ότι ματαίωσε επικείμενη παρουσίαση του νέου βιβλίου του «Τι πάθος ατελείωτο» ακριβώς λόγω των γνωστών γεγονότων. Κάτι που τον τιμά ως άνθρωπο, καλλιτέχνη και πολιτική οντότητα.\nΣυνέντευξη τύπου για τη δίκη των Αγαπητού, Αρβανίτη, Κυρατζόπουλου\nΒιβλίοπωλεια ΙΑΝΟΣ Σχετικές δημοσιεύσεις:Η «Ευτοπία» δεν βρίσκεται πια στον ΙανόΓιάννης Μακριδάκης: Δεν θέλω να μου κάνει αφιέρωμα ο «Ιανός»Ανταπόκριση από τη νέα παρέμβαση του ΣΥΒΧΑ για τις απολύσεις του Ιανού


mercedes g - Δοκιμές, τιμές, τεχνικά, εξοπλισμοί\nΤιμές για MERCEDES G\nΕξοπλισμός & Τεχνικά στοιχεία για MERCEDES G\n17 διαθεσιμα αρθρα για MERCEDES G\nH θωρακισμένη Mercedes-AMG G 63 της Mansory\nΝέα G-Class ντίζελ προ των πυλών\nMercedes G-Class επισήμως\nΗ νέα Mercedes G-Class\nG-Class: Το μέγεθος μετράει\nΗ νέα G-Class του 2018\nΗ «σκληρή» G-Class\nG63 AMG με 770.000\n82 ειδησεις για MERCEDES G\nH Mercedes G-Class έγινε Pick-Up και πωλείται (+vid)\nΑσυνήθιστη Mercedes G-Class σαν σχολικό (+video)\nNέο Mercedes EQG Concept: Πρώτη ματιά στην ηλεκτρική G-Class\nΈφτασε τις 400.000 G-Class η Mercedes\nΗ μυστηριώδης G-Class της Mercedes\nΟι νέες ΒRABUS εκδόσεις της Mercedes ΑΜG G 63\nH G-Class αψηφά την βαρύτητα!\n40 χρόνια Mercedes G-Class\nΗ μιλιταριστική Mercedes-AMG G63 της Topcar\nΗ καλύτερη Mercedes-AMG G63; (+vid)\nΈτοιμη για παραγωγή η Mercedes GLB (+vid)\nΜε G 63 στα 250 χλμ./ώρα\nTα βλέπει όλα μπλε!\nΜercedes G500 4x4² Landaulet «κτήνος»\nΤο εσωτερικό της νέας GLE σε σκίτσα\nΣε παραγωγή μπήκε η νέα Mercedes G-Class\nΈκδόσεις S & Maybach για AMG G 63;\nMercedes-AMG G63 «λικνίζεται»\nΠιο λαμπερή η νέα G-Class\nΗ τιμή της νέας G-Class\nΘηρίο Μercedes G500 4×4²\nΠωλείται η νέα G-Class\nΗ νέα G-Class είναι AMG\nΝέα Mercedes G-Class ενάντια στο χρόνο\nΣτις 15 Γενάρη η νέα G-Class (+video)\nΗ νέα Mercedes G-Class σε δράση (+vid)\nMercedes G-Class Limited Edition\nΠέφτει η αυλαία για την Mercedes G500 4x4²\nG-Class: 300.000 πωλήσεις\nG-Class με πόσο;\nΔύο νέες σπέσιαλ G-Class\nMercedes-Maybach G 650 Landaulet στην Αφρική\nΗλεκτρική G-Class για τον Εξολοθρευτή\nΡεκόρ πωλήσεων από τη G-Class\nΒασανίζοντας την AMG G63\nG-Class Vs. Unimog\nΠας με 100 χλμ./ώρα όταν...\nΗ G Class δεν κολλάει πουθενά\nΔυνάμωσε η G-Class\nΜercedes G63 AMG 6x6\nΑυτή είναι η Mercedes G500 4×4...εις το τετράγωνο\nΕκκεντρική Brabus G-Class\nΑνανέωση το 2016 για την Mercedes G-Class\nΡήξη με το παρελθόν για την G-Class\n6x6 η Mercedes G-Class\nG 63 AMG 6X6: «TO θηρίο!»\nΗ Mercedes G-Class του μέλλοντος\nΑνανέωση για το Mercedes G-Wagen\nΜικρή ανανέωση για τη G-Class


Φθηνές πτήσεις προς Alxa Left Banner Bayanhot Airport στη Skyscanner\nΑεροπορικά εισιτήρια για Alxa Left Banner Bayanhot Airport\nΕννοούσατε πτήσεις από Alxa Left Banner Bayanhot Airport;\nΔείτε όλες τις πτήσεις προς Alxa Left Banner Bayanhot Airport, συγκρίνετε τις τιμές και επιλέξτε τα πιο οικονομικά αεροπορικά εισιτήρια με τη Skyscanner\nΤελικά τι είναι η Skyscanner; Δεν είναι τίποτα άλλο παρά μια γρήγορη και πολύ εύκολη στη χρήση της μηχανή αναζήτησης ταξιδίων! Η Skyscanner θα βρει όλες τις πτήσεις των μεγάλων αεροπορικών εταιρειών και των κυριότερων ταξιδιωτικών πρακτορείων και θα επιλέξει για εσάς τις καλύτερες προσφορές αεροπορικών εισιτηρίων προς Alxa Left Banner Bayanhot Airport.\nΠότε να κάνω την κράτηση για το εισιτήριο μου προς Alxa Left Banner Bayanhot Airport?\nΣιγουρευτείτε πως βρήκατε την καλύτερη προσφορά για τα εισιτήρια σας. Κάντε κράτηση για το εισιτήριο σας προς Alxa Left Banner Bayanhot Airport επιλέγοντας την πιο οικονομική ημέρα για να πετάξετε. Το μόνο που χρειάζεται να κάνετε είναι να εκμεταλλευτείτε το εργαλείο μας «Η καλύτερη στιγμή για κράτηση»\nΜείνετε ενήμεροι και παρακολουθήστε όλες τις προσφορές στα αεροπορικά εισιτήρια προς Alxa Left Banner Bayanhot Airport! Εγγραφείτε τώρα στην Ειδοποίηση Τιμής της Skyscanner.\nΌλα όσα πρέπει να γνωρίζετε πριν κλείσετε τα εισιτήρια σας προς Alxa Left Banner Bayanhot Airport\nΠότε αναχωρεί η πτήση προς Alxa Left Banner Bayanhot Airport\nΠοια αεροπορική εταιρεία έχει τα πιο φθηνά εισιτήρια προς Alxa Left Banner Bayanhot Airport\nΠοια αεροπορική εταιρεία έχει απευθείας πτήσεις για Alxa Left Banner Bayanhot Airport.\nΤσεκάρετε εύκολα την κατάσταση της πτήσης σας ρίχνοντας μια ματιά στο πρόγραμμα αφίξεων κι αναχωρήσεων προς Alxa Left Banner Bayanhot Airport\nΜπορείτε, επίσης, να κατεβάσετε τη Skyscanner App. Έτσι, θα λαμβάνετε ενημερώσεις για όλες τις τελευταίες αλλαγές στην κατάσταση των πτήσεων καθώς και για όλες τις σημαντικές πληροφορίες σχετικά με την πτήση σας προς Alxa Left Banner Bayanhot Airport.\nΑεροδρόμια κοντά σε Alxa Left Banner Bayanhot Airport\n87 χλμ από Alxa Left Banner Bayanhot Airport\n105 χλμ από Alxa Left Banner Bayanhot Airport\n190 χλμ από Alxa Left Banner Bayanhot Airport\n264 χλμ από Alxa Left Banner Bayanhot Airport\n279 χλμ από Alxa Left Banner Bayanhot Airport\nΑεροδρόμια Alxa Left Banner Bayanhot Airport\nΠοιοι ταξιδεύουν για Alxa Left Banner Bayanhot Airport\nΠόσα αεροδρόμια υπάρχουν σε Άλξα Λεφτ Μπάνερ;\nΥπάρχει ένα αεροδρόμιο σε Άλξα Λεφτ Μπάνερ: Alxa Left Banner Bayanhot Airport.\nΠοιες αεροπορικές εταιρείες πετάνε απευθείας για Alxa Left Banner Bayanhot Airport;\nΗ China Express, η China Eastern και η Joy Air πετάνε απευθείας για Alxa Left Banner Bayanhot Airport.\nΕνοικίαση αυτοκινήτου από Alxa Left Banner Bayanhot Airport


«Βλέπαμε εικόνες από έναν άλλο κόσμο!» - ΤΑ ΝΕΑ\ntanea.gr > Έντυπες Ειδήσεις > Κόσμος > «Βλέπαμε εικόνες από έναν άλλο κόσμο!»\n«Βλέπαμε εικόνες από έναν άλλο κόσμο!»\nΚαλλιτεχνική απεικόνιση του ρόβερ «Perseverance» να τρυπά το έδαφος του Αρη για συλλογή δειγμάτων\nΡοββά Κατερίνα 22 Φεβρουαρίου 2021 | 05:00\n«Η στιγμή της προσεδάφισης ήταν συγκλονιστική. Ημουν πραγματικά ενθουσιασμένη! Βλέπαμε φωτογραφίες να επιστρέφουν από έναν άλλο κόσμο...». Με τα λόγια αυτά η Ελένη Ραβάνη, η ελληνίδα ερευνήτρια που συμμετείχε στην αποστολή «Mars 2020 Perseverance » της NASA, περιγράφει στα «ΝΕΑ» τα ιστορικά δευτερόλεπτα που το ρομποτικό ρόβερ ακουμπούσε με ασφάλεια το έδαφος του Κόκκινου Πλανήτη. Το διαστημικό όχημα είχε ήδη διανύσει, μέσα σε εξίμισι μήνες, μια διαδρομή 471 εκατομμυρίων χιλιομέτρων, με στόχο να ανακαλύψει ίχνη αρχαίας ζωής στον Αρη. «Πλέον η ανθρωπότητα βρίσκεται ένα βήμα πιο κοντά στην κατάκτηση του Κόκκινου Πλανήτη» εξηγεί η ελληνίδα ερευνήτρια, η οποία έχει έρθει και στο παρελθόν σε «επαφή» μαζί του: ως πλανητική ερευνήτρια και υποψήφια διδάκτωρ στο Πανεπιστήμιο της Χαβάης εργάστηκε επί μήνες για το «Perseverance», όμως πριν από αυτό είχε δουλέψει για δύο χρόνια στην Ισπανία για την αποστολή «Μars express» της Ευρωπαϊκής Διαστημικής Υπηρεσίας.\n«Το διαστημικό όχημα "Perseverance" που προσεδαφίστηκε την προηγούμενη Πέμπτη θα αναζητήσει σημάδια αρχαίας ζωής στον Αρη» λέει στα «ΝΕΑ» εξηγώντας τις επιστημονικές προσδοκίες της αποστολής. «Πρόκειται για το πρώτο μέρος μιας σειράς αποστολών της NASA και της ESA οι οποίες θα συλλέξουν δείγματα από την επιφάνεια του Αρη και θα τα μεταφέρουν στη Γη. Αυτό που έχει ιδιαίτερη σημασία στη συγκεκριμένη περίπτωση είναι το σημείο όπου προσαρειώθηκε το διαστημικό ρόβερ: πρόκειται για τον κρατήρα Jezero, ο οποίος θεωρείται πως κάποτε ήταν μια λίμνη στην οποία θα μπορούσε να φιλοξενείται ζωή» λέει η κυρία Ραβάνη και συνεχίζει: «Το "Perseverance" αποτελεί την πιο ανεπτυγμένη τεχνολογικά διαστημική συσκευή στην ιστορία. Είναι σαν ένα όχημα που έχει προσαρτημένα επάνω του πολλά επιστημονικά όργανα νέας τεχνολογίας. Ενα από αυτά είναι το όργανο Mastcam-Z, στην ομάδα του οποίου συμμετέχω κι εγώ, το οποίο μπορεί να τραβήξει μεγεθυσμένες φωτογραφίες από την επιφάνεια του Αρη. Μεταξύ άλλων, έχει επίσης έναν μετεωρολογικό σταθμό MEDA. Το όχημα θα λάβει πολλές φωτογραφίες και θα κάνει μετρήσεις με αυτά τα ειδικά όργανα, ώστε να μάθει περισσότερα για την περιοχή και να μας βοηθήσει να κατανοήσουμε καλύτερα το τι συμβαίνει στον Αρη».\nΠόσο μακριά βρισκόμαστε όμως από την ανθρώπινη εξερεύνηση του πλανήτη; «Χρειαζόμαστε ακόμη αρκετά χρόνια για να περπατήσουν οι άνθρωποι στον Αρη. Ωστόσο το "Mars 2020" μάς φέρνει ένα βήμα πιο κοντά σε αυτό. Διότι ένας από τους βασικούς στόχους της αποστολής είναι να μας βοηθήσει να προετοιμαστούμε για αυτή την ανθρώπινη εξερεύνηση» τονίζει η ερευνήτρια. «Θα σας εξηγήσω με δύο παραδείγματα τι σημαίνει αυτό: Εχουμε ένα πείραμα που ονομάζεται "MOXIE", το οποίο θα συλλέξει διοξείδιο του άνθρακα από την ατμόσφαιρα του Κόκκινου Πλανήτη και θα το μετατρέψει σε οξυγόνο. Αυτό το είδος τεχνολογίας θα μπορούσε μια μέρα να χρησιμοποιηθεί από τους ανθρώπους. Επίσης από τα δεδομένα του οργάνου MEDA, που προανέφερα, θα μελετήσουμε το πώς η ατμοσφαιρική σκόνη θα μπορούσε να επηρεάσει τη μελλοντική τεχνολογία στον Αρη, δηλαδή τα συστήματα υποστήριξης της ζωής για τον άνθρωπο. Στα δείγματα που θα λάβουμε από τον πλανήτη θα βασιστούν, επίσης, ορισμένες νέες τεχνολογίες οι οποίες είναι απαραίτητες για την ασφαλή μετάβαση ανθρώπων στον Αρη και για την επιστροφή τους».\nΣύμφωνα με την κυρία Ραβάνη, το πρώτο μέρος της αποστολής αναμένεται να διαρκέσει... ένα αρειανό έτος, το οποίο ισοδυναμεί με περίπου δύο γήινα χρόνια, «όμως, αν η διαστημική συσκευή παραμείνει ακμαία, θα μπορούσε να συνεχίσει να λειτουργεί για πολλά χρόνια, όπως έχει συμβεί και με το "Curiosity rover"».\nΑποστολές όπως αυτή απαιτούν, άλλωστε, μακρόχρονη εντατική δουλειά. «Εγώ εργάζομαι για το πρότζεκτ μερικούς μήνες, όμως κάποιοι από τους συναδέλφους μου έχουν εργαστεί για την αποστολή πολλά χρόνια. Τη στιγμή της επιτυχούς προσαρείωσης ένιωθα πάρα πολύ χαρούμενη και για εκείνους» προσθέτει η ελληνίδα ερευνήτρια. «Πλέον ένα νέο μέλλον ανοίγεται μπροστά μας. Οι πληροφορίες που θα συλλέξουμε θα μας βοηθήσουν να κατανοήσουμε καλύτερα όχι μόνο το παρελθόν του Αρη αλλά και το δικό μας παρελθόν, δηλαδή της Γης. Ελπίζουμε να απαντήσουμε στην ερώτηση: Δημιουργήθηκε ποτέ ζωή στον Αρη; Και μέσω αυτού να ετοιμάσουμε το επόμενο βήμα μας. Εχουμε ήδη ξεκινήσει επιστημονικές συζητήσεις με ερευνητές από όλον τον κόσμο σε σχέση με τα δεδομένα που λαμβάνουμε και είναι κάτι συναρπαστικό. Ανυπομονώ να κινηθεί το rover στην επιφάνεια και να τραβήξει ακόμη περισσότερο υλικό. Και βέβαια να φέρει τα δείγματα που θα συλλέξει πίσω στη Γη, γιατί τότε η αποστολή "Mars 2020" θα είναι πραγματικά επιτυχημένη» καταλήγει.


Εκλογές Κεντροαριστεράς στην Ημαθία: Ξεπέρασε τις προσδοκίες η προσέλευση, άψογη η διαδικασία - Εφημερίδα Ημερήσια Ημαθίας\nΠέμπτη 3 Δεκεμβρίου 2020 13:03\nΔεν έκρυβαν την ικανοποίησή τους τα μέλη της Επιτροπής Εκλογικών Διαδικασιών, για τις διενεγερθείσες εκλογές της Κυριακής για την ανάδειξη του επικεφαλής του νέου φορέα της Κεντροαριστεράς στην Ημαθία, στη συνέντευξη τύπου που παραχώρησαν χθες το μεσημέρι στον πολυχώρο της «Ελιάς».\nΙκανοποίηση, η οποία πηγάζει από το πως εξελίχθηκε η όλη διαδικασία και από το τελικό αποτέλεσμα. Ο Γιάννης Χασιώτης, επικεφαλής της επιτροπής, έκρινε φρόνιμο εν πρώτοις στην αναφορά του να θυμίσει την εκτίμηση που υπήρχε ως όριο για συμμετοχή στην εκλογική ψηφοφορία, περί τους 2.500 πολίτες στην Ημαθία, το οποίο – όπως είπε - «θα ήταν κάτι πολύ σημαντικό για εμάς για το πολιτικό μήνυμα που θα έστελνε». Kάτι βέβαια, που επιβεβαιώθηκε και επί του πρακτέου με την προσέλευση στην κάλπη αυτού του αριθμού πολιτών, η οποία ικανοποιεί τον ίδιο, τη στιγμή μάλιστα που ανάμεσα σ' αυτούς υπήρχαν πρόσωπα, που είχαν πολλά χρόνια να εμφανιστούν σε διαδικασίες.\n«Σηκώθηκαν από τα κρεβάτια, τις πολυθρόνες και τον καναπέ του σπιτιού τους και πήγαν να ψηφίσουν άνθρωποι που περίμεναν έως και 40 λεπτά στην ουρά. Αυτό για μένα αποτελεί το νέο κίνημα ανατροπής του υπάρχοντος πολιτικού σκηνικού στην Ελλάδα», σημείωσε ο κ. Χασιώτης. Ο οποίος, αναφερόμενος στην εκλογική διαδικασία, ευχαρίστησε όλους τους εθελοντές, τόνισε ότι όλα κύλησαν άψογα, όπου ο ίδιος πήγε σ' όλα τα εκλογικά τμήματα, στα οποία – όπως είπε – δεν υπεβλήθη καμία ένσταση. Συνάμα, εξέφρασε την πεποίθησή του πως «εξίσου μαζικά και αποτελεσματικά θα πάνε και τη δεύτερη Κυριακή – 19/11».\n«Πρότυπο η εκλογική διαδικασία»\nΟ Τάσος Τασιόπουλος από τη μεριά του, χαρακτήρισε «πρότυπο» την εκλογική διαδικασία, ενώ εξήγησε ότι η προσέλευση του κόσμου ήταν αυξημένη, από το γεγονός ότι η παρούσα κυβέρνηση παράγει μόνο απελπισία. «Ενότητα πρέπει να υπάρξει, όπως το 1974, που άνθρωποι, τους οποίους δεν ήξερε ο θυρωρός της πολυκατοικίας τους, συστήσαν το ΠΑΣΟΚ. Αν όμως είναι μία επίπλαστη ενότητα, τότε εμείς θα έχουμε αποτύχει. Εγώ όμως πιστεύω ότι θα γίνει το πρώτο (1974). Σήμερα άλλαξαν τα διλήμματα. Δεν υπάρχουν πλέον τα δεξιά και αριστερά ή οι μνημονιακοί και αντιμνημονιακοί», υπογράμμισε χαρακτηριστικά.\n«Να δείξουμε σοβαρότητα και υπευθυνότητα, για να δώσουμε ελπίδα στον κόσμο»\nΟ Θόδωρος Παπακωνσταντίνου επεσήμανε πως «ο κόσμος αναζητούσε τη χαμένη αξιοπρέπειά του. Αυτές τις ημέρες ζούμε το κλίμα του 1974. Ίσως γιατί οι συνθήκες είναι ανάλογες. Να δείξουμε σοβαρότητα και υπευθυνότητα, για να δώσουμε ελπίδα στον κόσμο».\nΑκόμα ο ίδιος, τοποθετούμενος για την πρωτιά της Φώφης Γεννηματά, σημείωσε ότι «έχει ισχυρό προβάδισμα και της αναγνωρίστηκε η ενότητα και το κλίμα που δημιούργησε το τελευταίο διάστημα».\n«Έχουν σημαντικό έργο να κάνουν Φ. Γεννηματά και Ν. Ανδρουλάκης»\nΟ Θωμάς Λιόλιος με τη σειρά του, ευχαρίστησε την επιτροπή, που δούλεψε αποτελεσματικά, για να εξελιχθεί υποδειγματικά η διαδικασία των εκλογών. «Και έστειλε μήνυμα», είπε, «ότι η Δημοκρατία λειτουργεί και συγκινεί ανθρώπους». Και πρόσθεσε: «Εμείς από το «Ποτάμι» είπαμε ότι μπορούμε να είμαστε στρατηγοί και στρατιώτες. Η Φώφη Γεννηματά και ο Νίκος Ανδρουλάκης φορτώνονται με ευθύνη και έχουν σημαντικό έργο να κάνουν. Να ιδρύσουν νέο κόμμα και να στρέψουν τα πράγματα της πολιτικής σε μια άλλη κατεύθυνση. Νομίζω ότι είναι μία μεγάλη ευκαιρία με τις ιδέες που έχουμε, να συνεργασθούμε. Προκειμένου η παράταξη που γεννιέται, να παίξει ρόλο στην ενίσχυση της Δημοκρατίας στην πατρίδα μας και να στηρίξει μία ελπίδα, που την έχει ανάγκη ο κόσμος. Ο κόσμος έχει ανάγκη αυτή την ελπίδα».\nΤέλος, ο Κώστας Ασλάνογλου έκανε λόγο «ότι βρισκόμαστε στην αυγή μιας νέας εποχής». Σημείωσε δε πως «κάναμε το πρώτο βήμα με την ίδρυση του νέου φορέα. Το πιο ικανό, φωτισμένο κομμάτι βρέθηκε στις κάλπες, αυτό είναι ελπιδοφόρο. Η χθεσινή (σ.σ. κυριακάτικη) διαδικασία αποδεικνύει ότι κάτι καινούργιο γεννιέται. Το νούμερο που φέραμε στην Ημαθία, είναι σημαντικό. Θέλουμε να συναντήσουμε νέους ανθρώπους, που θα φέρουν την έκρηξη. Όσοι προκάλεσαν με τη συμπεριφορά τους, δεν έχουν θέση το νέο φορέα».\nΟ ίδιος ακόμα και σε σχετική ερώτηση που του ετέθη στη συνέχεια, υπήρξε δηκτικός: «Στην εκκλησία θα μπουν όλοι, στο ιερό κανείς από αυτούς που προκάλεσαν».


ΔΕΛΤΙΟ ΕΓΚΛΗΜΑΤΙΚΟΤΗΤΑΣ ΑΛΛΟΔΑΠΩΝ: Συμμορίες αλλοδαπών σε Ίλιον και Μεσόγεια εξάρθρωσε η Αστυνομία\nΣυμμορίες αλλοδαπών σε Ίλιον και Μεσόγεια εξάρθρωσε η Αστυνομία\nΣπείρα Γεωργιανών που διέπραττε κλοπές σε σπίτια, όταν μάλιστα σε κάποιες περιπτώσεις ήταν μέσα οι ιδιοκτήτες, καθώς και δύο ακόμα συμμορίες, εξαρθρώθηκαν από την Ασφάλεια.\nΤο πρωί της Τρίτης στο Ίλιον συνελήφθησαν από αστυνομικούς της Άμεσης Δράσης δύο Γεωργιανοί, ηλικίας 32 και 31 ετών, διότι λίγο πριν είχαν διαρρήξει την κεντρική είσοδο σπιτιού και μπήκαν για να κλέψουν, αλλά έγιναν αντιληπτοί από τον ιδιοκτήτη και τράπηκαν σε φυγή.\nΟι συλληφθέντες είχαν συστήσει ομάδα που πρωινές κυρίως ώρες, στην περιοχή του Ιλίου, εισερχόταν σε οικίες και αφού ερευνούσε τους χώρους, αφαιρούσε κοσμήματα, χρήματα, ηλεκτρονικές συσκευές και άλλα αντικείμενα.\nΑπό την έρευνα-προανάκριση που διενεργήθηκε από το ΤΑ Ιλίου προέκυψε ότι κατά τη διάρκεια του τελευταίου μήνα έχουν διαπράξει συνολικά 10 διαρρήξεις και κλοπές από σπίτια.\nΗ συμμορία των ληστών καταστημάτων εξαρθρώθηκε από την Ασφάλεια Νοτιοανατολικής Αττικής, αστυνομικοί της οποίας συνέλαβαν τρεις Αλβανούς, ηλικίας 20, 31, 22 ετών και ένα 38χρονο Έλληνα, που όπως προέκυψε έχουν διαπράξει δέκα ένοπλες ληστείες σε καταστήματα στο Κορωπί, τα Σπάτα, τα Καλύβια, το Μαρκόπουλο και την Αγία Παρασκευή, με την απειλή καλάσνικοφ και πιστολιών.\nΣτην κατοχή τους και στα σπίτια τους βρέθηκαν και κατασχέθηκαν: ένα περίστροφο, δύο πιστόλια REPLICA, επτά φυσίγγια, μία νάιλον συσκευασία που περιείχε σπόρους κάνναβης, ένα σπρέι πιπεριού, ένα κοντάκι όπλου, κινητά τηλέφωνα, ηλεκτρονικές συσκευές και κοσμήματα.\nΕτικέτες αλβανοι, γεωργιανοι, συμμοριες


Χωρίς καθηγητή | Νε@νικά\nΑρχική » Τα εν δήμω » Χωρίς καθηγητή\n23 Νοέ 2020 από lk\nΧωρίς καθηγητή χημείας το 3ο Λύκειο.\n«Κορώνα των επιστημών θαυματουργή Χημεία, που μέσα από τα σκύβαλα στολίδια βγάζεις και πετράδια…»\nΗ Νέα Φιλαδέλφεια απέχει από το κέντρο της Αθήνας μόλις 12 χιλιόμετρα, άρα τα σχολεία της δεν ανήκουν στα δυσπρόσιτα! Και όμως ακόμα και σήμερα, (20- 11-2020), στο 3ο Λύκειο (πρώην Ενιαίο Πολυκλαδικό Λύκειο) Νέας Φιλαδέλφειας, δεν διδάσκεται το μάθημα της Χημείας, λόγω έλλειψης Χημικού!!!\nΗ Χημεία εκτός από «Κορώνα των επιστημών…» είναι και πανελλαδικώς εξεταζόμενο μάθημα, με ό,τι συνεπάγεται, για τους μαθητές του Λυκείου, η μη διδασκαλία του, επί τρεις περίπου μήνες.\nΠληροφορηθήκαμε την έλλειψη Χημικού, χάρη σε μία ανακοίνωση της δημοτικής παράταξης «Λαϊκή συσπείρωση». Η ανακοίνωση μάς προωθήθηκε μέσω του e-mail του Δημοτικού Συμβουλίου Νέας Φιλαδέλφειας – Νέας Χαλκηδόνας.\nΕπικοινώνησα με το σχολείο να μάθω τι ακριβώς συμβαίνει, και μου είπαν τα εξής: Στο σχολείο τα δύο τελευταία χρόνια ανήκει, οργανικά, ένας μεταλλειολόγος ο οποίος θα δίδασκε το μάθημα της Χημείας, αλλά ζητεί και λαμβάνει κάθε χρόνο απόσπαση. Για την κάλυψη του λειτουργικού κενού που δημιουργείται, προσλαμβάνεται αναπληρωτής εκπαιδευτικός. Κατά το τρέχον διδακτικό έτος 2020 -2021, άλλαξε ο τρόπος πρόσληψης αναπληρωτών και, σύμφωνα με την ισχύουσα υπουργική απόφαση (ΦΕΚ 3344 τ.Β΄, 10 Αυγούστου 2020), η πρόσληψη αναπληρωτή εκπαιδευτικού γίνεται με ειδική προκήρυξη της θέσης, την οποία κάνει ο υπουργός Παιδείας (!!!).\nΗ θέση προκηρύχτηκε, προσέλαβαν έναν εκπαιδευτικό, ο οποίος όμως παραιτήθηκε! Στην ερώτησή μου: « Γιατί τότε δεν προσελήφθη ο αμέσως επόμενος στον πίνακα εκπαιδευτικός;» έλαβα την αδιανόητη, ακόμα και για «επιτελικό» κράτος απάντηση: «Δεν μπορεί να γίνει αυτό, γιατί πρέπει η υπουργός (!) να επαναπροκηρύξει τη θέση».(!!!) Κανένα σχόλιο…\nΣτο παρελθόν το σχολείο μας όχι μόνον λειτουργούσε, άψογα, από διδακτική άποψη, αλλά ανήκει στα Δημόσια Σχολεία που, διαχρονικά, έχουν τιμηθεί με πανελλαδικές και πανευρωπαϊκές διακρίσεις, χάρη στο ιδιαίτερο ζήλο των εκπαιδευτικών που το στελέχωναν και την ποιότητα των μαθητών που φοιτούσαν σ’ αυτό.\nΑλλά και κατά την «Αγέλαστη Άνοιξη», που θα ’λεγε κι’ ο Λουντέμης, την Άνοιξη του 2020, η υπουργός Παιδείας, προκειμένου να δει με τα μάτια της πως μπορεί να γίνει η τηλεκπαίδευση σε εποχή καραντίνας, στο γραφείο της Διεύθυνσης του 3ου Λυκείου πήρε τα «πρώτα της μαθήματα», κι ας μην αναφέρθηκε ποτέ, στις ειδήσεις, το όνομα του σχολείου!\nΑναρωτιέμαι γιατί; Μήπως επειδή το σχολείο εκτός από αριθμό έχει και ονοματεπώνυμο; Και μάλιστα το ονοματεπώνυμο ενός προοδευτικού παιδαγωγού;;;\nΤο σχολείο, το έτος 1994, ζήτησε και, με σύμφωνη γνώμη τού τότε Δημοτικού Συμβουλίου Νέας Φιλαδέλφειας και σχετική απόφαση του Υπουργείου Παιδείας, κατόρθωσε να του δοθεί η επωνυμία: «Μίλτος Κουντουράς», την οποία διατηρεί μέχρι και σήμερα.\nΧάρη στο Λύκειο «Μίλτος Κουντουράς», που πρώτο άνοιξε το δρόμο, πολλά Δημόσια Σχολεία έχουν, πλέον, ως επωνυμία τους, όχι το όνομα ενός οικονομικού ευεργέτη, αλλά το όνομα ανθρώπων της Παιδείας, των Επιστημών και της Λογοτεχνίας.\nΓι’ αυτό, λοιπόν, το ιστορικό σχολείο, το 3ο Λύκειο Νέας Φιλαδέλφειας «Μίλτος Κουντουράς», «Ζητείται ελπίς» ή μ’ άλλα λόγια «Ζητείται Χημικός», που θα αναλάβει υπηρεσία… ΕΧΘΕΣ!\nΝέα Φιλαδέλφεια, 20 Νοεμβρίου 2020\nΕυαγγελία Καπετάνου, Χημικός, Επίτιμη Διευθύντρια 3ου Λυκείου Νέας Φιλαδέλφειας «Μίλτος Κουντουράς»\nΑναρτήθηκε on 11 Μαρ 2013\nΑναρτήθηκε on 3 Μαρ 2013


Επίδομα θέρμανσης: Ποιοι έχουν δεύτερη ευκαιρία για να λάβουν 100-750 ευρώ | Insider\nΤα νοικοκυριά που θα υποβάλλουν αίτηση έως τις 15 Φεβρουαρίου 2022 και μέχρι την ίδια προθεσμία θα έχουν καταχωρηθεί στην πλατφόρμα και τα σχετικά τιμολόγια αγοράς καυσίμων θα πληρωθούν έως 28 Φεβρουαρίου. Σύμφωνα με τον προγραμματισμό, θα ακολουθήσει άλλη μια πληρωμή του επιδόματος έως την 29η Απριλίου 2022 για το σύνολο των αγορών που θα τιμολογηθούν έως την 31η Μαρτίου 2022 και υπό την προϋπόθεση καταχώρισης των απαιτούμενων στοιχείων έως και την 15η Απριλίου 2022. Ειδικά για το φυσικό αέριο θα καταχωρούνται έως την 31η Μαΐου 2022 δικαιολογητικά αγορών της περιόδου 1 Οκτωβρίου 2021 έως 31 Μαρτίου 2022 με ημερομηνία έκδοσης του παραστατικού πληρωμής έως την 16η Μαϊου 2022 και το αντίστοιχο ποσό επιδόματος θα καταβάλλεται έως την 15η Ιουνίου 2022.\nΤο επίδομα θέρμανσης χορηγείται σε φυσικά πρόσωπα άγαμα ή έγγαμα ή σε κατάσταση χηρείας ή σε πρόσωπα που έχουν συνάψει σύμφωνο συμβίωσης ή εν διαστάσει ή διαζευγμένα, τα οποία για τη θέρμανσή τους καταναλώνουν πετρέλαιο εσωτερικής καύσης θέρμανσης ή φυσικό αέριο ή υγραέριο ή καυσόξυλα ή βιομάζα (πέλετ) ή θερμική ενέργεια μέσω τηλεθέρμανσης. Ειδικά, για τους έγγαμους ή τα πρόσωπα που έχουν συνάψει σύμφωνο συμβίωσης, δικαιούχος είναι ο υπόχρεος σε υποβολή της δήλωσης φορολογίας εισοδήματος ή ένας εκ των δύο σε περίπτωση υποβολής χωριστής δήλωσης.\nΤο επίδομα χορηγείται για την κατανάλωση των επιδοτούμενων ειδών καυσίμων θέρμανσης και θερμικής ενέργειας μέσω τηλεθέρμανσης, για τα ακίνητα, τα οποία χρησιμοποιούν ως κύρια κατοικία κατά το χρόνο υποβολής της αίτησης, είτε αυτά μισθώνονται είτε είναι δωρεάν παραχωρούμενα ή ιδιοκατοικούνται. Ειδικά για τη χορήγηση επιδόματος θέρμανσης στους καταναλωτές καυσόξυλων και βιομάζας (πέλετ) ισχύει ως πρόσθετη προϋπόθεση το ακίνητο να βρίσκεται σε οικισμό με πληθυσμό ίσο ή κατώτερο των 3.500 κατοίκων και ο αντίστοιχος συντελεστής επιδότησης να είναι ίσος ή μεγαλύτερος του 0,8. Ειδικά για τη χορήγηση επιδόματος θέρμανσης στους καταναλωτές θερμικής ενέργειας μέσω τηλεθέρμανσης έχει τεθεί ως πρόσθετη προϋπόθεση το ακίνητο να βρίσκεται σε έναν από τους Δήμους Σερρών, Εορδαίας, Κοζάνης, Αμυνταίου ή Μεγαλόπολης.\nΤα κριτήρια χορήγησης του επιδόματος θέρμανσης είναι τα εξής:\n1. Κριτήριο εισοδήματος. Το ετήσιο συνολικό οικογενειακό εισόδημά τους, ανεξάρτητα από την πηγή προέλευσής του, πραγματικό και τεκμαρτό, ανέρχεται έως 14.000 ευρώ για άγαμο υπόχρεο ή υπόχρεο σε κατάσταση χηρείας ή εν διαστάσει και 20.000 ευρώ για έγγαμο υπόχρεο ή τους έγγαμους ή τα μέρη του συμφώνου συμβίωσης που υποβάλλουν ξεχωριστή φορολογική δήλωση ή τους έγγαμους που υποβάλλουν φορολογική δήλωση ή τα φυσικά πρόσωπα που έχουν συνάψει σύμφωνο συμβίωσης και έχουν υποβάλει κοινή φορολογική δήλωση χωρίς τέκνα, το οποίο προσαυξάνεται κατά 3.000 ευρώ για κάθε τέκνο. Ομοίως, για τη μονογονεϊκή οικογένεια το ως άνω εισόδημα ανέρχεται σε 23.000 ευρώ, το οποίο προσαυξάνεται κατά 3.000 ευρώ για κάθε τέκνο μετά το πρώτο. Στο ετήσιο συνολικό οικογενειακό εισόδημα δεν περιλαμβάνεται εκείνο το οποίο αθροιστικά απαλλάσσεται από το φόρο εισοδήματος και από την εισφορά αλληλεγγύης.\n2. Κριτήριο ακίνητης περιουσίας. Η συνολική αξία της ακίνητης περιουσίας, όπως αυτή προσδιορίζεται για τον υπολογισμό του συμπληρωματικού ΕΝ.Φ.Ι.Α., η οποία προκύπτει από την πράξη διοικητικού προσδιορισμού ΕΝ.Φ.Ι.Α. του έτους 2021, υπόχρεου, συζύγου ή μέρους συμφώνου συμβίωσης και εξαρτώμενων, τέκνων, που αναγράφονται στη δήλωση φορολογίας εισοδήματος του φορολογικού έτους 2020, να μην υπερβαίνει το ποσό των 180.000 ευρώ για τους άγαμους, τους υπόχρεους σε κατάσταση χηρείας ή εν διαστάσει και το ποσό των 300.000 ευρώ για τους έγγαμους ή μέρη συμφώνου συμβίωσης και τις μονογονεϊκές οικογένειες.\nΚάθε δικαιούχος δικαιούται επιδότησης ενός μόνο είδους καυσίμου θέρμανσης ή μόνο θερμικής ενέργειας μέσω τηλεθέρμανσης. Το επίδομα χορηγείται υπό τον όρο ο δικαιούχος να πραγματοποιήσει αγορές των επιδοτούμενων ειδών καυσίμων θέρμανσης ή θερμικής ενέργειας αξίας μεγαλύτερης ή ίσης με το διπλάσιο του κατά τα ανωτέρω δικαιούμενου επιδόματος από την 1η Οκτωβρίου 2021 έως και την 31η Μαρτίου 2022 και ειδικά για το πετρέλαιο θέρμανσης από την 15η Οκτωβρίου 2021. Κατ' εξαίρεση, για τα καυσόξυλα, το επίδομα χορηγείται υπό τον όρο οι αγορές να έχουν πραγματοποιηθεί από την 1η Ιουνίου 2021 έως και την 31η Μαρτίου 2022. Σε περίπτωση που η αξία αγοράς υπολείπεται του ανωτέρω ορίου, ο δικαιούχος λαμβάνει επίδομα ίσο με το ήμισυ (1/2) της αξίας των αγορών που πραγματοποίησε το ίδιο διάστημα.\nΣτην αίτηση στην πλατφόρμα myΘέρμανση της ΑΑΔΕ αναγράφονται κατά περίπτωση τα ακόλουθα στοιχεία:\n-ο αριθμός Φορολογικού Μητρώου του αιτούντος προσώπου - υπόχρεου φορολογικής δήλωσης,\n-ο αριθμός των εξαρτώμενων τέκνων του,\n- η ένδειξη αν πρόκειται για πολυκατοικία, ο αριθμός παροχής ηλεκτρικού ρεύματος του ακινήτου κύριας κατοικίας,\n-η ταχυδρομική διεύθυνση που αντιστοιχεί στη συγκεκριμένη παροχή ηλεκτρικού ρεύματος, αν η κατοικία είναι ιδιόκτητη, ενοικιαζόμενη ή δωρεάν παραχωρούμενη, καθώς και ο Α.Φ.Μ. του εκμισθωτή ή του δωρεάν παραχωρούντος,\n-το είδος του επιθυμητού προς επιδότηση καυσίμου θέρμανσης ή θερμικής ενέργειας,\nΠριν την οριστικοποίηση της αίτησης, θα πρέπει να έχει δηλωθεί ο αριθμός λογαριασμού ΙΒΑΝ, ο οποίος ανήκει στον δικαιούχο και στον οποίο επιθυμεί να πιστωθεί το ποσό του επιδόματος.\nΓια τα λοιπά καύσιμα, εκτός του πετρελαίου θέρμανσης, υποβάλλεται επιπρόσθετα ο αριθμός της απόδειξης αγοράς ειδών καυσίμων ή κατανάλωσης θερμικής ενέργειας μέσω τηλεθέρμανσης το ποσό/αξία της συναλλαγής, ο Αριθμός Φορολογικού Μητρώου και η επωνυμία της επιχείρησης - πωλήτριας των ειδών καυσίμων θέρμανσης ή της θερμικής ενέργειας.


Δημοσίευση 21 Σεπτεμβρίου 2017, 21:15 / Ανανεώθηκε 21 Σεπτεμβρίου 2017, 21:52\nΞεκινάει το παζάρι της Λάρισας. Ανοίγει με την συναυλία της Νατάσσας Μποφίλου\nTo παζάρι της Λάρισας, μια διοργάνωση που έχει βαθιές ρίζες στην κοινωνία της πόλης, ανοίγει και φέτος τις πύλες του, την Κυριακή 24 Σεπτεμβρίου και θα διαρκέσει μέχρι και το Σάββατο 30 Σεπτεμβρίου.\nΣτη σύγχρονη εποχή το παζάρι της Λάρισας οργανώνεται από τον δήμο Λαρισαίων, ο οποίος και νοικιάζει σε κάθε πωλητή έναν χώρο για την πώληση των εμπορευμάτων του. Οι άνθρωποι που συμμετέχουν είναι έμποροι απ' όλη την Ελλάδα που πουλούν είδη υπόδησης και ένδυσης, βιβλία, εργαλεία, είδη κουζίνας, μικροσυσκευές, παιχνίδια, κοσμήματα κ.λπ.\n1. Το παζάρι Λάρισας είναι μια γιορτή που καλύπτει το σύνολο του πληθυσμού ηλικιακά, φύλου, επαγγέλματος και μορφωτικού επιπέδου.\n2. Είναι μια γιορτή που η διασκέδαση με την αγορά συνυπάρχουν στη συνείδηση του κόσμου.\n3. Το παζάρι της Λάρισας με τη συνεχή αναβάθμισή του στην κατηγορία της ψυχαγωγίας αλλά και τις κατασκευές που δεν προσβάλλουν την αισθητική, αρχίζει και γίνεται εξωστρεφές μιας και το επισκέπτονται και πολίτες εκτός Λάρισας


Θέμα: Ενημέρωση για τον διάλογο αναφορικά με τα αιτήματα και άλλα εργασιακά θέματα των νοσηλευτών – Παγκύπρια Συντεχνία Νοσηλευτών\nΜε την παρούσα θα θέλαμε να σας ενημερώσουμε για τις εξελίξεις αναφορικά με τα αιτήματά μας και άλλα εργασιακά θέματα που απασχολούν τον Κλάδο μας.\nΣύμφωνα με τη συμφωνία που επετεύχθη με τον Υφυπουργού παρά τω Προέδρω κ.Κωνσταντίνο Πετρίδη τον Απρίλιο 2016, η οποία και είχε ως αποτέλεσμα να αρθούν τα απεργιακά μέτρα, βρισκόμαστε σε έναν συνεχή και εντατικό διάλογο τόσο με τον Υφυπουργό όσο και με τον Υπουργό Υγείας Δρα Γεώργιο Παμπορίδη, με επίκεντρο τα πιο κάτω ζητήματα:\n1. Toν τρόπο αξιολόγησης των νοσηλευτών στο πλαίσιο της μεταρρύθμισης της Δημόσιας Υπηρεσίας.\n2. Όλα τα εργασιακά θέματα που προκύπτουν από την προτεινόμενη αυτονόμηση των νοσηλευτηρίων, καθώς ο Υπουργός Υγείας εμμένει στην απόφασή του και έχει παρουσιάσει προτάσεις, για τις οποίες καταβάλλουμε συνεχείς προσπάθειες για βελτίωση προς το συμφέρον του Κλάδου.\n3. Τα εργασιακά ζητήματα που εκκρεμούν ή προκύπτουν από οποιεσδήποτε προτεινόμενες μεταρρυθμίσεις στη Δημόσια Υπηρεσία και αφορούν ή επηρεάζουν τους νοσηλευτές.\nΤο Δ.Σ. της ΠΑ.ΣΥ.ΝΟ, έχοντας ως μοναδικό γνώμονα και αποκλειστικό ενδιαφέρον και μέριμνα τον Κλάδο μας, συμμετέχει στις επαφές με την επίσημη πλευρά με αποκλειστικό σκοπό την αναβάθμιση του Κλάδου, τη μετάταξη στην επιστημονική κλίμακα και τη διασφάλιση όλων των δικαιωμάτων μας σε οποιαδήποτε μεταρρύθμιση.\nΜόλις έχουμε οποιαδήποτε κατάληξη στις επαφές και διαβουλεύσεις που πραγματοποιούνται σε εβδομαδιαία βάση, θα συγκαλέσουμε τα αρμόδια σώματα και θα σας ενημερώσουμε λεπτομερώς.\nΧωρίς τη δική σας συγκατάθεση, δεν πρόκειται να αποδεχθούμε καμιά συμφωνία και κανένα τετελεσμένο.\nΗ ΠΑ.ΣΥ.ΝΟ, πιο δυνατή από ποτέ, παίρνοντας δύναμη από εσάς και αγωνιζόμενη μόνο για σας, συμμετέχει ενεργά σε όλες τις συζητήσεις για τα νοσηλευτικά ζητήματα. Έχει πλέον καταξιωθεί ως η Συντεχνία που νοιάζεται αποκλειστικά για τους νοσηλευτές και αγωνίζεται μόνο για αυτούς.\nΕπίσης, θα θέλαμε να σας ενημερώσουμε ότι έχουμε ολοκληρώσει τις επαφές με όλα τα κοινοβουλευτικά κόμματα στα οποία θέσαμε τα ζητήματα που μας απασχολούν, και ζητήσαμε τη στήριξή τους.\nΘα συνεχίσουμε τον αγώνα και θα σας ενημερώνουμε λεπτομερώς για όλες τις εξελίξεις.


Η συμφωνία έχει ήδη απορριφθεί δύο φορές από τους βουλευτές, αλλά η Μέι αναμενόταν ότι θα προσπαθούσε να τους πείσει ξανά, την επόμενη εβδομάδα.\nΣτη σύνοδο κορυφής των Βρυξελλών οι ηγέτες της ΕΕ, σύμφωνα με το ΑΜΠΕ, έδωσαν στη Μέι την αναβολή που ζητούσε ώστε να προσπαθήσει να περάσει τη συμφωνία από το βρετανικό κοινοβούλιο.\n"Αν φανεί ότι δεν υπάρχει επαρκής υποστήριξη για να φέρουμε ξανά τη συμφωνία την επόμενη εβδομάδα ή αν η Βουλή την απορρίψει ξανά, μπορούμε να ζητήσουμε (σ.σ. από την ΕΕ) μια νέα παράταση πριν από τις 12 Απριλίου – αυτό σημαίνει τη διεξαγωγή εκλογών για το Ευρωπαϊκό Κοινοβούλιο", αναφέρει σε επιστολή της που αναρτήθηκε στο Twitter από δημοσιογράφο του BBC.


Άλλο να μνημονεύουμε τους ήρωες και άλλο να είμαστε όπως εκείνοι\nΆλλο να μνημονεύουμε τους ήρωες και άλλο να είμαστε όπως εκείνοι από ΣΕΝΕΡ ΛΕΒΕΝΤ article http://politis.com.cy/article/allo-na-mnimonevoume-tous-iroes-ke-allo-na-imaste-opos-ekini Όλα αυτά είναι ζητήματα αντιμετώπισης που φοβόμαστε μέχρι σήμερα. Αντιμετώπιση της πραγματικής μας ιστορίας. Αν μας έχουν μείνει μούτρα βεβαίως… 03.04.2018 14:33\nΣΕΝΕΡ ΛΕΒΕΝΤ, 03.04.2018\nΌλα αυτά είναι ζητήματα αντιμετώπισης που φοβόμαστε μέχρι σήμερα. Αντιμετώπιση της πραγματικής μας ιστορίας. Αν μας έχουν μείνει μούτρα βεβαίως…\nΟ Καβάζογλου και ο Μισιαούλης δολοφονήθηκαν πριν από 53 χρόνια εκ μέρους της Τουρκικής Οργάνωσης Αντίστασης (ΤΜΤ). Έπεσαν σε ενέδρα κοντά στη Λουρουτζίνα μια τέτοια εποχή. Και πυροβολήθηκαν μέσα στο όχημα στο οποίο επέβαιναν. Εδώ και 53 χρόνια μνημονεύονται ως σύμβολα ειρήνης στο νησί. Σε αυτές τις τελετές μνήμης ουδέποτε συμμετείχαν επίσημοι αξιωματούχοι της τ/κ πλευράς. Και ουδέποτε είπαν κάτι καλό για τον Καβάζογλου. Σιωπούν όταν οι σοβινιστές τον συκοφαντούν, ακόμα αποκαλώντας τον «κατάσκοπο των Ελλήνων», «προδότη της πατρίδας» και δεν δηλώνουν ότι δεν συμφωνούν με αυτήν την άποψη. Στον νότο υπάρχει οδός Καβάζογλου και Μισιαούλη. Στον βορρά δεν υπάρχει! Περιμένω εδώ και χρόνια να βγει ένας επίσημος αξιωματούχος ανάμεσά μας και να απαντήσει σε αυτές τις συκοφαντίες των σοβινιστών. Να πει ότι ο Καβάζογλου δεν ήταν προδότης, αλλά ένας πραγματικός πατριώτης, ένας πραγματικός ειρηνόφιλος, η καρδιά του οποίου χτυπούσε για μια ενωμένη Κύπρο. Πέρασαν και αριστερές κυβερνήσεις. Ούτε αυτές το είπαν. Είναι αλήθεια ότι θα ήταν μάταιο να αναμένει κανείς να πει κάτι τέτοιο ο Μουσταφά Ακιντζί και ο Τουφάν Ερχιουρμάν, αλλά παρά ταύτα θα το ανέμενα.\nΟ Απρίλιος είναι ένας μήνας στολισμένος με λουλούδια, καταπράσινος, αλλά και γεμάτος πικρές αναμνήσεις. Όπως ο Καβάζογλου, μέσα στον Απρίλιο, έτσι δολοφονήθηκαν και οι Αϊχάν Χικμέτ και Αχμέτ Γκιουρκάν. Οι Καβάζογλου και Μισιαούλης μέσα στο 1965. Οι Αϊχάν Χικμέτ και Αχμέτ Γκιουρκάν μέσα στο 1962. Και αυτοί μνημονεύονται από τους σοβινιστές της κοινότητάς μας ως «κατάσκοποι των Ελλήνων» και «προδότες της πατρίδας», όπως ο Καβάζογλου. Και μέχρι σήμερα κανένας επίσημος αξιωματούχος μας δεν είπε κάτι καλό γι’ αυτούς. Η σιωπή ενώπιον των συκοφαντιών σημαίνει έγκριση των λεχθέντων, έτσι δεν είναι; Ο Δήμος Λευκωσίας ακόμα δεν τόλμησε να δώσει σε κανέναν δρόμο το όνομά τους. Κανείς δεν μπόρεσε να σβήσει τη ρετσινιά της προδοσίας που τους κολλήθηκε. Αναφέρομαι στους επίσημους αξιωματούχους μας και όχι σε μερικές οργανώσεις μας οι οποίες τους τιμούν με αγάπη. Οι Αϊχάν Χικμέτ και Αχμέτ Γκιουρκάν, οι οποίοι θυσίασαν τη ζωή τους για να ζήσει η Κυπριακή Δημοκρατία, είναι επιπλέον και οι πιο θαρραλέοι δημοσιογράφοι που έβγαλε ο Τύπος μας. Μήπως δεν θα έπρεπε να δίδεται και στο δικό τους όνομα ένα τιμητικό βραβείο κατά τα Δημοσιογραφικά Βραβεία Κουτλού Ανταλί που απονέμονται κάθε χρόνο;\nΜπορώ να παραθέσω και άλλα παραδείγματα ατόμων που δολοφόνησε η ΤΜΤ και οι επίσημοι αξιωματούχοι μας διστάζουν να αποκαταστήσουν την τιμή τους. Αλλά τι χρειάζεται. Θα πω σε συντομία το εξής: Οι Καβάζογλου και Μισιαούλης μνημονεύτηκαν με επιβλητικές τελετές στον νότο και φέτος όπως κάθε χρόνο. Σε αυτές τις τελετές έλαβαν μέρος πολλοί Τουρκοκύπριοι, μερικά πολικά κόμματα και οργανώσεις μας. Η μνημόνευση είναι φρεσκάρισμα του αγωνιστικού πνεύματος. Όμως, άλλο είναι να αγαπάει και να μνημονεύει κανείς τον Καβάζογλου και άλλο είναι να είναι ένας αγωνιστής όπως εκείνον. Μου φαίνεται ότι αυτή είναι η μεγαλύτερή μας έλλειψη σε αυτό το νησί. Το αίσθημα του θαυμασμού μας προηγείται του αγωνιστικού μας πνεύματος. Θαυμάζουμε και τον Μαντέλα και τον Τσε. Τον Κάστρο. Τον Γκάντι. Πολλούς επαναστάτες που εκτελέστηκαν μετά από πολλούς αγώνες. Τους θαυμάζουμε. Θαυμάζουμε τον Φεντερίκο Γκαρθία Λόρκα στην Ισπανία, τον Ναζίμ Χικμέτ στην Τουρκία, τον Πάμπλο Νερούντα στη Χιλή. Αλλά ουδέποτε θα μπορέσουμε να γίνουμε σαν αυτούς, έτσι δεν είναι; Το πιο θλιβερό είναι το εξής: Αν είχαν ζήσει ανάμεσά μας οι ήρωες τους οποίους θαυμάζουμε, δεν θα διστάζαμε καθόλου να τους συκοφαντήσουμε αποκαλώντας τους «περιθωριακούς». Θα τους αποκλείαμε. Λόγω της δειλίας μας. Για να μην βρούμε και εμείς τον μπελά μας, θα προσπαθούσαμε να μην φαινόμαστε στην ίδια παράταξη μαζί τους επειδή θα ήταν στο στόχαστρο του καθεστώτος. Άλλο είναι να βάζουμε τη φωτογραφία τους στο στήθος τώρα και να γυρίζουμε με περηφάνια, και άλλο να γίνουμε όπως εκείνοι.\nΉρθε και παρήλθε προ πολλού η ώρα να αποκαταστήσουμε την τιμή των πατριωτών μας τους οποίους δολοφόνησε η ΤΜΤ. Το αξίζουν τόσο εκείνοι στον βορρά όσο και εκείνοι τους οποίους δολοφόνησε η ΕΟΚΑ στον νότο. Μνημονεύουμε τον Ραούφ Ντενκτάς, αλλά δεν μνημονεύουμε τον Καβάζογλου ή τον Αϊχάν Χικμέτ. Στήνουμε αγάλματα στους Ντενκτάς και Κιουτσιούκ, αλλά δεν υπάρχει έστω και ένα άγαλμα του Αϊχάν Χικμέτ! Ο δρόμος που οδηγεί στην πραγματική ειρήνη στην Κύπρο περνάει μέσα από τη σωστή διήγηση για την ΕΟΚΑ και την ΤΜΤ προς τις νέες γενιές. Να μην θιχτούν όσοι ήταν μέλη αυτών των υπόγειων οργανώσεων. Σε αμφότερες τις οργανώσεις η πλειοψηφία αποτελείται από άτομα που πίστεψαν πραγματικά. Άτομα που αγωνίστηκαν πραγματικά για την ανεξαρτησία κατά των αποικιοκρατών μέσα στην ΕΟΚΑ. Άτομα που εξοπλίστηκαν πραγματικά για τον αγώνα ύπαρξης των Τουρκοκυπρίων. Αυτοί είναι όσοι δεν γνώριζαν τις σκευωρίες που διαπλέκονταν εντός των ανώτατων διοικήσεων εκείνων των οργανώσεων. Και πολλοί απ’ αυτούς έμαθαν τα πάντα αργότερα, όπως εμείς. Γι’ αυτό δήλωσαν μεταμέλεια, όσοι το έκαναν.


Ο μικρός ανθολόγος | Χαράλαμπος Γιαννακόπουλος\nΧαράλαμπος Γιαννακόπουλος / 4 Ιανουαρίου, 2015\nΚάθε συστηματικός αναγνώστης είναι ταυτόχρονα ένας μικρός ή μεγάλος ανθολόγος, γιατί με κάθε καινούρια ανάγνωση, με κάθε άκοπο βιβλίο που πιάνει στα χέρια του, με κάθε νέα σελίδα που γυρίζει, προσθέτει ένα καινούριο λήμμα στις άπειρες ανθολογίες που διαρκώς και αδιαλείπτως καταρτίζει μες στο μυαλό του (ή στο σημειωματάριό του, στα αρχεία του υπολογιστή του, στις κουβέντες με τους φίλους του ή, ακόμη συχνότερα, στο υποσυνείδητό του). Γι’ αυτό, όταν θα διαβάσει μια μέρα την παρομοίωση του Corrado Calabrò για ένα εφηβικό στήθος που είναι σαν πουλί πεσμένο από τη φωλιά του, θα θυμηθεί ίσως την εικόνα του Leonard Cohen για δυο μικρά στήθη που είναι οι αναποδογυρισμένες κοιλιές σπουργιτιών που ψυχορραγούν. Κι ύστερα από λίγο καιρό (ή ύστερα από μήνες) θα θυμηθεί ή θα συναντήσει κι άλλες δυο-τρεις παρόμοιες περιγραφές και θα αισθανθεί πως ο κόσμος του, εκείνη έστω τη στιγμή, ναι, έχει κάποια συνοχή.\nΚάπως έτσι θα ξεκίνησαν οι ανθολόγοι που ταξινόμησαν τα χιλιάδες επιγράμματα της Παλατινής Ανθολογίας σε δεκαέξι βιβλία, κάπως έτσι θα δούλεψε και ο Τάσος Πορφύρης για να φτιάξει τη δική του «Ανθολογία της βροχής», κάπως έτσι και ο Σάκης Σερέφας όταν συγκέντρωνε τις «Μύγες του Χάρου» (ξένα ποιήματα με μύγες του θανάτου). Κάπως έτσι διαβάζοντας τις προάλλες ένα ποίημα της Ασημίνας Ξηρογιάννη θυμήθηκα δυο-τρεις ακόμα παράλληλες φράσεις, που είχα διαβάσει παλιότερα, και τις αντιγράφω εδώ (διαβάζονται, ίσως, και ως σχόλιο στην πολιτική συμπεριφορά των Ελλήνων).\nΌπως το ενενήντα τοις εκατό όλων των ανθρώπων, ήθελα στο βάθος να είμαι πάντα εκεί που δεν είμαι, εκεί απ’ όπου μόλις έφυγα.\nΤώρα που ‘χω φτάσει στο Παρίσι,\nΝα ‘μουν εκεί που ‘χω τ’ αμάξι μου αφήσει.\nΉμουν στο σπίτι κι ήθελα να ‘μαι στους δρόμους, ήμουν στους δρόμους και ήθελα ένα σπίτι, έμπαινα σ’ ένα καφενείο κι ήθελα να ‘μαι σε μια καντίνα, έφερνα ένα ποτήρι μπύρα στα χείλη μου κι ήθελα έναν καφέ, ήθελα μια γυναίκα κι έβλεπα μια πόλη.\n4 Ιανουαρίου, 2015 in Από βιβλίο σε βιβλίο.\n← Ο Άγγελος της Βιβλιοθήκης, 2015\nΑνδρέας Εμπειρίκος και Μάτση Χατζηλαζάρου: Αν η παρόρμησις υπάρχει, τίποτε δεν μπορεί να την αναχαιτίση →


Αναρτήθηκαν οι πίνακες κατάρτισης για τους εποχικά εργαζόμενους στον τουρισμό\nΠαρασκευή, 08 Ιανουάριος 2021 21:06 | E-MAIL ΕΚΤΥΠΩΣΗ\nΑναρτήθηκαν την Παρασκευή 8 Ιανουαρίου στον ιστότοπο του ΟΑΕΔ (www.oaed.gr) οι οριστικοί πίνακες ωφελουμένων, επιλαχόντων και αποκλειομένων, του πιλοτικού προγράμματος αναβάθμισης δεξιοτήτων 100 εποχικά εργαζομένων στον τουρισμό, που υλοποιείται μέσω της συνεργασίας ΟΑΕΔ και Οικονομικού Πανεπιστήμιου Αθηνών (ΟΠΑ). Η κατάρτιση των πινάκων πραγματοποιήθηκε κατά σειρά προτεραιότητας και με βάση τα προβλεπόμενα κριτήρια, κατόπιν της εξέτασης των ενστάσεων.\nΣτο πλαίσιο της συνεργασίας του ΟΑΕΔ με το Κέντρο Επιμόρφωσης και Δια Βίου Μάθησης του ΟΠΑ, οι καταρτιζόμενοι θα παρακολουθήσουν δωρεάν ένα από τα εξής μαθήματα με τη μέθοδο ασύγχρονης εξ αποστάσεως κατάρτισης, Ψηφιακό Μάρκετινγκ και Κοινωνικά Δίκτυα (e-DigiMa), διάρκειας 30 ωρών, Διοίκηση Μικρομεσαίων Επιχειρήσεων Παροχής Υπηρεσιών, διάρκειας 25 ωρών, Επιχειρηματικές Εφαρμογές με το MS Excel, διάρκειας 35 ωρών, Διαδικασία ανάπτυξης και διατήρησης της προσωπικής εικόνας στο πλαίσιο της επαγγελματικής σταδιοδρομίας ενός ατόμου Personal Branding, διάρκειας 36 ωρών.


Capital Controls στην Αργεντινή - News | RED LINE\nRED LINE › Κοσμος › News › Capital Controls στην Αργεντινή\n2019-09-02 16:37:25 EEST\nΣε ελεύθερη πτώση δείχνει να βρίσκεται η οικονομία της Αργεντινής, ιδιαίτερα μετά την ήττα του Μαουρίτσιο Μάκρι στις πρόσφατες προκριματικές εκλογές.\nΗ οικονομία δοκιμάζεται τουλάχιστον τα τελευταία τρία χρόνια αφού ο Μάκρι όχι μόνο δεν κατάφερε να φέρει την ανάπτυξη αλλά με τις πολιτικές του βάθυνε την ύφεση. Πέρυσι η χώρα πήρε το μεγαλύτερο δάνειο της ιστορίας από ΔΝΤ ύψους 50 δις δολαρίων.


ΝΕΑ ΓΙΑΝΝΕΝΑ ΚΑΙ ΤΗΝ ΗΠΕΙΡΟ,ΠΡΕΒΕΖΑ, ΑΡΤΑ,ΗΓΟΥΜΕΝΙΤΣΑ: Πολιτικά και επαγγελματικά συμφέροντα πίσω από τη σφραγίδα της Ένωσης Ξενοδόχων του Ν. Πρέβεζας\nεκλεγμένα μέλη του Δ. Σ. για όλες τις περιοχές του νομού. (Περιοχές εκτός ψηφοδελτίου είναι οι εξής: Αμμουδιά, Λούτσα-Βράχος, Καναλάκι, Μύτικας, Πάργα, κ.α.).\n4ον Δεν υπάρχει εκπροσώπηση των μικρών ξενοδοχειακών επιχειρήσεων από το ψηφοδέλτιο. Οι μικρές επιχειρήσεις αποτελούν τη μεγάλη πλειονότητα των ξενοδοχειακών επιχειρήσεων του νομού.\n5ον Πιστεύω ότι είναι άδικο μέσα από ένα ψηφοδέλτιο, -«με το ζόρι 15 μελών» να εκπροσωπείται ο ξενοδοχειακός κλάδος του νομού, που αποτελείται από 110 ως 120 ξενοδοχειακές μονάδες.Αυτό είναι ένα ψηφοδέλτιο στα μέτρα τους…\n6ον Ευτυχώς που η κοινωνία ξέρει να κρίνει για το ποιόν του καθενός μας.\n7ον Δεν θα μπορούσα να είμαι παρών σε μια τέτοιου είδους εκλογική διαδικασία, γι’ αυτό και δήλωσα την παραίτησή μου.\n8ον Πιστεύω ότι ήρθε η ώρα για κάτι καινούργιο να ανατείλει για τη συσπείρωση όλου του ξενοδοχειακού κλάδου του νομού μας.\nΤέλος, κάθισα και έγραψα όλα αυτά γιατί θέλω πάντα να πηγαίνω κόντρα στο κακό κατεστημένο, και στο άδικο, όπως επίσης κόντρα στον συντηρητισμό αλλά και στα συμφέροντα λίγων, με όποιο κόστος εις βάρος μου.Επισημαίνω, επίσης, ότι θα ελεγχθούν όλα τα υποψήφια μέλη του ψηφοδελτίου, αν είχαν δικαίωμα εκλογής, όπως, επίσης, αν έχουν βγει από τον ΕΟΤ τα ειδικά σήματα λειτουργίας στο όνομά τους, ή αν είναι νόμιμοι εκπρόσωποι των επιχειρήσεων.Η υπόθεση έχει πάρει το δρόμο της δικαιοσύνης κατά της εκλογικής διαδικασίας της Ένωσης Ξενοδόχων του Νομού Πρέβεζας.\nΠάντα προς τους πολίτες του νομού\nαλλά και στους πολίτες της ευρύτερης περιοχής